cyanic-selkie/wikianc huggingface dataset:
ബ്രഹ്മപുരം തീപിടിത്തം
പ്ലാന്റുമായി ബന്ധപ്പെട്ട രാഷ്ട്രീയ വിവാദങ്ങൾ
ബ്രഹ്മപുരം ഖരമാലിന്യ പ്ലാന്റിലെ ലക്ഷക്കണക്കിനു ടൺ പ്ലാസ്റ്റിക് മാലിന്യം തരംതിരിച്ചു സംസ്കരിക്കാനുള്ള (ബയോ മൈനിങ്) കരാർ ലഭിച്ചതു സിപിഎം നേതാവ് വൈക്കം വിശ്വന്റെ മകളുടെ ഭർത്താവ് രാജ്കുമാർ ചെല്ലപ്പൻപിള്ളയുടെ കമ്പനിയായ സോണ്ട ഇൻഫ്രാ ടെക്കിനാണ്. ഉപകരാറിൽ ഈ ജോലി ചെയ്യുന്നതു കെപിസിസി മുൻ ജനറൽ സെക്രട്ടറിയും ദീർഘകാലം കോൺഗ്രസ് കൗൺസിലറും ജിസിഡിഎ ചെയർമാനുമായിരുന്ന എൻ.വേണുഗോപാലിന്റെ മകൻ വിഘ്നേഷ് വേണുഗോപാലിനു ബന്ധമുള്ള കമ്പനിയും. രേഖകളിലൊന്നും ഉപകരാറോ ഈ കമ്പനിയുടെ പേരോ ഇല്ല. പ്ലാസ്റ്റിക് മാലിന്യ സംസ്കരണത്തിലെ പോരായ്മയ്ക്കു ദേശീയ ഹരിത ട്രൈബ്യൂണൽ കൊച്ചി കോർപറേഷനു വൻതുക പിഴ ചുമത്തുകയും മാലിന്യം നീക്കം ചെയ്യണമെന്ന് ആവശ്യപ്പെടുകയും ചെയ്തപ്പോൾ, ഒന്നും ചെയ്യാതിരുന്ന കോർപറേഷനിൽനിന്ന് ആ ചുമതല സർക്കാർ ഏറ്റെടുത്തിടത്താണ് ഈ കരാറുകളുടെ ഉദ്ഭവം. കെഎസ്ഐഡിസിയെ നോഡൽ ഏജൻസിയാക്കി. 2020ൽ കെഎസ്ഐഡിസി ബയോ മൈനിങ്ങിനു ടെൻഡർ ക്ഷണിച്ചു. രണ്ടു കമ്പനികൾ പങ്കെടുത്തു. അതിലൊന്നാണ് സോണ്ട. ബയോമൈനിങ് രംഗത്ത് 10 കോടി രൂപയുടെ പ്രവൃത്തി ഏറ്റെടുത്ത പരിചയം വേണമെന്നായിരുന്നു നിബന്ധന. രണ്ടു കമ്പനികൾക്കും അതില്ലാത്തതിനാൽ റീ ടെൻഡർ. റീ ടെൻഡറിലും സോണ്ട പങ്കെടുത്തു. തിരുനെൽവേലിയിൽ 10.34 കോടി രൂപയ്ക്കു മാലിന്യ സംസ്കരണം നടത്തിയ സർട്ടിഫിക്കറ്റ് ഹാജരാക്കി. ആദ്യ ടെൻഡറിൽ ഇതേ നഗരസഭയുടെ 8.5 കോടി രൂപയുടെ ജോലി ചെയ്ത സർട്ടിഫിക്കറ്റ് നൽകിയിരുന്നു. അതിന്റെ കൂടെ രണ്ടു വർഷത്തെ എഎംസി (വാർഷിക നടത്തിപ്പ് കരാർ) തുക കൂടി കൂട്ടിയാണ് 10 കോടിയുടെ പ്രവൃത്തിപരിചയം എന്ന കടമ്പ കടന്നത്. രണ്ടാം ടെൻഡറിൽ സോണ്ട മാത്രമേ പങ്കെടുത്തുള്ളൂവെങ്കിലും കരാറിനു ധാരണയായി. കോർപറേഷൻ ഇതിനെതിരായിരുന്നു. എന്നാൽ, കോർപറേഷനിൽ എൽഡിഎഫ് അധികാരത്തിൽ വന്നതോടെ കരാർ ഒപ്പിട്ടു. 9 മാസം കാലാവധി. അതനുസരിച്ച് 2022 ജൂണിൽ ബയോ മൈനിങ് പൂർത്തിയാക്കണം. കാലാവധി നീട്ടണമെന്നാവശ്യപ്പെട്ടു സോണ്ട നോട്ടിസ് നൽകി. കോർപറേഷൻ സമ്മതിച്ചില്ല. ഒടുവിൽ കെഎസ്ഐഡിസി ഇടപെട്ട് 2023 ജൂൺ വരെ കരാർ നീട്ടിക്കൊടുത്തു. ബയോ മൈനിങ്ങിൽ ഒരു പുരോഗതിയും ഇല്ലാതിരിക്കെ യുഡിഎഫ് കൗൺസിലർമാർ ഇതു നിരന്തരം കൗൺസിലിൽ ഉന്നയിച്ചു. ഇതിനിടെ ബയോ മൈനിങിന് രേഖകളിലില്ലാത്ത ഉപകരാറുകാരൻ വന്നു. ഉപകരാറുണ്ടെങ്കിൽ അതിനു കോർപറേഷന്റെ മുൻകൂർ അനുമതി വേണമെന്നാണ് ഒറിജിനൽ കരാർ വ്യവസ്ഥ. ഉപകരാർ എടുത്തവരാണു ബ്രഹ്മപുരത്തു പണിയെടുത്തിരുന്നത്. സോണ്ടയുടെ ജീവനക്കാർ സ്ഥലത്തുണ്ടായിരുന്നു.
ദിയാല നദി
ദിയാല (കുർദിഷ്: and പേർഷ്യൻ: സിർവാൻ, سيروان, അറബിക്: نهر ديالى‎‎, പേർഷ്യൻ: سیروان ), കിഴക്കൻ ഇറാക്കിലൂടെ ഒഴകുന്ന ടൈഗ്രീസ് നദിയുടെ ഒരു പോഷക നദിയാണ്. ഇത് ഇറാനിൽ നിന്ന് ഉത്ഭവിക്കുന്നത് സിർവാൻ എന്ന പേരിൽ ഇറാക്കിൻറ കിഴക്കൻ മേഖലയിലൂടെ ഒഴുകുന്നു. 445 കിലോമീറ്റർ (277 മൈൽ) ദൂരത്തിലാണ് ഈ നദി ഒഴകുന്നത്.
ചരിത്രം
ഹെറോഡോട്ടസിൻറെ' ഹിസ്റ്ററീസ്  എന്ന് പുസ്തകത്തിൽ ഈ നദി "ജിൻഡെസ്" എന്ന പേരിൽ പറഞ്ഞിരിക്കുന്നു. ഈ നദിയിൽ പരിശുദ്ധമായി കരുതിയിരുന്ന ഒരു കുതിര മൃതിയടഞ്ഞതിൻറെ ശിക്ഷയായി മഹാനായ സൈറസ് രാജാവ് ഈ നദിയെ 360 ചാനലുകളായി കീറി നശിപ്പിച്ചു. ഈ ചാനലുകള് കാലക്രമേണ മണൽ മൂടിപ്പോകുകയും നദി അതിൻറെ പൂർവ്വസ്ഥിതി വീണ്ടെടുക്കുകയും ചെയ്തു..
ബി.സി. 693 ൽ ഈ നദീതീരത്താണ് അസീറിയൻ സാമ്രാജ്യവും തെക്കൻ ഇറാനിലെ എലാമിറ്റ്സുകളും  തമ്മിൽ ദിയാലാ നദിയിലെ യുദ്ധം നടന്നത്.
പുരാവസ്‌തുശാസ്‌ത്രം
ഈ മേഖല ജംദെത് നാസിർ, ആദ്യ ഡൈനാസ്റ്റിക കാലഘട്ടങ്ങളിലും അക്കാഡിയൻ കാലഘട്ടത്തിലും പുരോഗതിയാർജ്ജിച്ചിരുന്നു. ഈ മേഖലെ ഏറ്റവും കൂടുതൽ അഭിവൃദ്ധിപ്പെട്ടത് ലാർസ കാലഘട്ടത്തിലും എഷ്‍നുന്ന കാലഘട്ടങ്ങളിലുമായിരുന്നു. ദിയാലാ നദീതീരത്ത് 1930 കളിൽ ഏതാനും പുരുവസ്തു ഖനനങ്ങൾ നടന്നരുന്നു. ഇവ യൂണിവേഴ്സിറ്റി ഓഫ് ചിക്കാഗോ ഓറിയൻറൽ ഇൻസ്റ്റിറ്റ്യൂട്ട് (1930 - 1937), യൂണിവേഴ്സിറ്റി ഓഫ് പെൻസിൽവാനിയ (1938 - 1939) എന്നിവയുടെ നേതൃത്വത്തിലാണ് ഖനന പ്രവർത്തനങ്ങൾ നടന്നത്. ടെൽ അഗ്രാബ്, ടെൽ അസ്മാർ (പുരാതന എഷ്‍നുന്ന), ഇഷ്‍ചാലി (പുരാതന നെരിബ്‍ടം), ഖഫ്‍ജി (പുരാതന ടുതുബ്) എന്നീ പ്രദേശങ്ങളിൽ ഖനനപ്രവർത്തനങ്ങൾ നടത്തിയിരുന്നു. ടെൽ അസ്‍മാറിലെയും ടെൽ അസ്‍മാർ ഹോർഡിലെയും ഖനനങ്ങൾ മുഖ്യാമായിരുന്നു. ആദ്യ ഡൈനാസ്റ്റിക് കാലഘട്ടത്തിലെ (2900 BC-2350 BC) 12 പ്രതിമകൾ ഇവിടെ നിന്നു കണ്ടെടുത്തിരുന്നു.
നദിയിലെ അണക്കെട്ടുകൾ
ഇറാനിൽ കെർമാൻഷാ പ്രോവിൻസിൽ, ദരിയാൻ പട്ടണത്തനു സമീപം ദരിയാൻ അണക്കെട്ട് നിർമ്മാണം പൂർത്തിയായിക്കൊണ്ടിരിക്കുന്നു. തെക്കൻ ഇറാനിലേയ്ക്ക് കാർഷിക മേഖലയുടെ അഭിവൃദ്ധിക്കായി 48 കിലോമീറ്റർ (30 മൈൽ) ദൂരം വരുന്ന ഒരു തുരങ്കം (നോസൂദ് വാട്ടർ കൺവെയൻസ് ടണൽ) നിർമ്മിച്ച് നദിയുടെ ഭാഗങ്ങൾ തിരിച്ചു വിടുകയും അവിടെ അണക്കെട്ടിനുള്ളിൽ വെള്ളം തടഞ്ഞു നിർത്തി വൈദ്യുതി ഉത്പാദിപ്പിക്കുകയുമാണ് ഈ പദ്ധതി കൊണ്ടുദ്ദേശിക്കുന്നത്. ഇറാക്കിൽ ദയാലാ നദി, ആദ്യം ഒഴുകിയെത്തുന്നത് ദർബാൻഡിഖാൻ അണക്കെട്ടിലാണ്. ഈ അണക്കെട്ടിലെ ജലം വൈദ്യൂതോൽപ്പാദനത്തിനും ജലസേചനത്തിനുമായാണ് ഉപയോഗിക്കുന്നത്. അണക്കെട്ടിനു താഴെ നദി വീണ്ടും ഒഴകി അതേ ആവശ്യങ്ങൾക്കായുള്ള ഹെമ്‍റിൻ അണക്കെട്ടിലെത്തിച്ചേരുന്നു. ബാഗ്ദാദിനു സമീപമുള്ള ദിയാലാ താഴ്വരയിൽ നദിയെ "ദിയാലാ വെയർ" എന്ന അണക്കെട്ടു തടഞ്ഞ നിർത്തുന്നു. ഇത് ഈ മേഖലയിലെ വെള്ളപ്പൊക്കത്തെ നിയന്ത്രിക്കുകയും ബാഗ്ദാദിൻറെ വടക്കുകിഴക്കൻ മേഖലയിൽ ജലസേചനത്തിനും ഉപകരിക്കുന്നു.
ദിയാലാ നദിയിലെ പ്രധാന അണക്കെട്ടുകൾ :
കണ്ണൻ ദേവൻ മലകൾ
ഇന്ത്യൻ സംസ്ഥാനമായ കേരളത്തിലെ ഇടുക്കി ജില്ലയിലെ ഒരു ഗ്രാമമാണ് കണ്ണൻ ദേവൻ മലകൾ. ഈ ഗ്രാമം സ്ഥിതി ചെയ്യുന്നത് ദേവിക്കുളം താലൂക്കിലാണ്. 1877 ജൂലായ് പതിനൊന്നാം തീയതി പൂഞ്ഞാർ തമ്പുരാൻ ഈ സ്ഥലം ലണ്ടനിലുള്ള ജോൺ ഡാനിയേൽ മുൺറോയ്ക്ക് കാപ്പി തോട്ടത്തിനു വേണ്ടി പാട്ടത്തിനു കൊടുത്തിരുന്നു. പിന്നീട് 1971-ലെ കണ്ണൻ ദേവൻ ആക്റ്റ് പ്രകാരം കേരള സർക്കാർ ഈ കാപ്പി തോട്ടങ്ങൾ പുനരാരംഭിച്ചു. ഇന്ന് കണ്ണൻ ദേവൻ മലകൾ അറിയപ്പെടുന്ന ഒരു വിനോദ സഞ്ചാര കേന്ദ്രമാണ്.
വർഗ്ഗം:ഇടുക്കി ജില്ലയിലെ ഗ്രാമങ്ങൾ
അക്ഷക്രീഡ
അക്ഷങ്ങൾ (ചൂതുകൾ, പകിടകൾ, ചുക്കിണികൾ) എറിഞ്ഞുള്ള ഒരുതരം പന്തയക്കളിയാണ് അക്ഷക്രീഡ. ഇതിന് അക്ഷക്രിയയെന്നും ദ്യൂതക്രീഡയെന്നും പാശകക്രീഡയെന്നും പേരുണ്ട്. ദ്യൂതക്രീഡയുടെ ഭാഷാരൂപമാണ് ചൂതുകളി.
ചരിത്രം
വിവിധ രൂപങ്ങളിൽ ഇന്നും നിലനില്ക്കുന്ന ഈ വിനോദം അതിപ്രാചീനകാലം മുതലേ പല രൂപങ്ങളിൽ ഈജിപ്ത്, മെസപ്പൊട്ടേമിയ, ഗ്രീസ്, റോം, ചൈന, വെസ്റ്റ് ഇൻഡീസ് മുതലായ രാജ്യങ്ങളിൽ നിലനിന്നിരുന്നു. ബി.സി. 2,000-നു മുമ്പുള്ള ചൂതുകൾ ഈജിപ്തിലെ ശവകുടീരങ്ങളിൽ നിന്നും, ബി.സി. 600-നു മുമ്പുള്ളവ ചൈനയിൽ നിന്നും കണ്ടുകിട്ടിയിട്ടുണ്ട്. ഗ്രീക്കുകാർ ട്രോയി നഗരം പിടിച്ചടക്കിയശേഷം പാലാമിഡ് ഈ കളി കണ്ടുപിടിച്ചു എന്നു സോഫോക്ളിസ് പറയുന്നു. മതകർമങ്ങളോടു ബന്ധപ്പെട്ട ഭാഗ്യപരീക്ഷണങ്ങളിൽ നിന്നാണ് ഇതിന്റെ ഉദ്ഭവമെന്നും അഭിപ്രായമുണ്ട്.
പുരാണങ്ങളിൽ
അപ്രാണിഭിർയദ്ക്രിയതേ തല്ലോകേ ദ്യൂതമുച്യതേ പ്രാണിഭിഃ ക്രിയതേയസ്തു സവിജ്ഞേയഃ സമാഹ്വയഃ ഋഗ്വേദം 10-ാം മണ്ഡലം 134-ാം സൂക്തം അക്ഷക്രീഡയെപ്പറ്റി പ്രതിപാദിക്കുന്നു. ചൂതുകളി പൂർവകല്പത്തിൽപോലും ഉണ്ടായിരുന്നു എന്നു മനുസ്മൃതിയിലെ എന്ന പദ്യവും വ്യക്തമാക്കുന്നു.
ഭാരതീയ പുരാണങ്ങളിൽ രാജാക്കൻമാരുടെ ഒരു വിനോദമായിട്ടാണ് ഇതിനേക്കുറിച്ചു പരാമർശിച്ചിട്ടുള്ളത്. അവർക്കുവേണ്ടി ബ്രഹ്മാവുണ്ടാക്കിയതാണത്രേ ഈ വിനോദം. 'ശങ്കരശ്ച പുരാദ്വതം - സസർജസുമനോഹരം' എന്നു ബ്രഹ്മപുരാണത്തിൽ പരാമർശമുണ്ട്. അക്ഷക്രീഡയിൽ ആസക്തി വർദ്ധിച്ചു സർവസ്വവും നഷ്ടപ്പെടുത്തിയ രാജാക്കൻമാരുടെ കഥകൾ പുരാണങ്ങളിൽ സുലഭമാണ്. നളന്റെയും ധർമപുത്രരുടെയും കഥകൾതന്നെ ഇതിനു മികച്ച ഉദാഹരണം. ദ്യൂതക്രീഡ, മദ്യപാനം, സ്ത്രീസേവ, ഹിംസ, ധനമോഹം എന്നിവയിൽ വ്യാപരിക്കുന്നവരിൽ കലി കുടികൊള്ളുന്നുവെന്ന് ഭാഗവതം സൂചിപ്പിക്കുന്നു. രാജാക്കൻമാർ അവശ്യം വർജ്ജിക്കേണ്ട സപ്തവ്യസനങ്ങളിൽ ഒന്നായിട്ടാണ് മഹാഭാരതത്തിൽ വിദുരർ അക്ഷക്രീഡയെ ചൂണ്ടിക്കാണിച്ചിരിക്കുന്നത്.
രീതികൾ
കളിയുടെ പ്രകാരഭേദം അനുസരിച്ച് ചൂതുകൾ പല ആകൃതിയിൽ ഉണ്ട്. പിരമിഡ്, പഞ്ചഭുജം, അഷ്ടഭുജം എന്നിവയുടെ ആകൃതിയിലുള്ള ചൂതുകളാണ് അമേരിന്ത്യർ ഉപയോഗിച്ചിരുന്നത്. ഈജിപ്തിൽനിന്നും കിട്ടിയിട്ടുള്ള ചൂതുകൾ ചതുരക്കട്ടയുടെ ആകൃതിയിലുള്ളവയാണ്. മോഹൻജൊ ദാരോയിൽനിന്നും ഹരപ്പായിൽനിന്നും കിട്ടിയിട്ടുള്ളവയിൽ ചിലതു പരന്നതാണ്. സാധാരണ ചൂതുകൾ ആറുവശങ്ങളുള്ള കട്ടകളാണ്. ഒന്നുമുതൽ ആറുവരെ കുത്തുകൾ ഈ വശങ്ങളിൽ അടയാളപ്പെടുത്തിയിരിക്കും. എതിർവശങ്ങളുടെ കുത്തുകളുടെ എണ്ണം ഏഴായിരിക്കത്തക്കവണ്ണം 1 v 6, 2 v 5, 3 v 4 എന്നിങ്ങനെയാണ് അടയാളപ്പെടുത്തുക. ചൂതുകളിയുടെ വകഭേദമായ പകിടകളിയിൽ രണ്ടറ്റം നീണ്ടുകൂർത്ത് നാലു പട്ടങ്ങളോടുകൂടിയ രണ്ടു കട്ടകൾ ഉപയോഗിക്കപ്പെടുന്നു. ഓരോന്നിന്റെയും വശങ്ങളിൽ 1, 3, 6, 4 എന്നീ ക്രമത്തിനു കുത്തുകൾ ഇട്ടിരിക്കും. ചൂതുകൾ തടികൊണ്ടും ദന്തംകൊണ്ടും മൃഗങ്ങളുടെ എല്ലുകൊണ്ടും ലോഹം കൊണ്ടും നിർമ്മിക്കപ്പെട്ടിരുന്നു. വൈദിക കാലത്തു താന്നിക്കുരുകൊണ്ടുള്ള ചൂതുകൾ ഉപയോഗിച്ചിരുന്നതായി ഋഗ്വേദത്തിൽ സൂചനയുണ്ട്.
കാഞ്ഞിരങ്ങാട് വൈദ്യനാഥക്ഷേത്രം
ഐതിഹ്യം
വർഗ്ഗം:കണ്ണൂർ ജില്ലയിലെ ക്ഷേത്രങ്ങൾ വർഗ്ഗം:കേരളത്തിലെ ശിവക്ഷേത്രങ്ങൾ
നാനാ അകുവാ അഡോ
ജർമ്മനിയിൽ ജനിച്ച ഒരു ഘാന മോഡലും ഫാഷൻ ഐക്കണും നടിയും സിനിമാ നിർമ്മാതാവും ബ്രാൻഡ് അംബാസഡറും മനുഷ്യസ്‌നേഹിയുമാണ് നാന അകുവാ അഡോ. 2003 ലെ മിസ് മലൈകയിൽ അവർ രണ്ടാം റണ്ണറപ്പും 2005 ലെ മിസ് ഘാന-ജർമ്മനി വിജയിയുമാണ്. ഗ്ലിറ്റ്സ് സ്റ്റൈൽ അവാർഡുകളും സിറ്റി പീപ്പിൾ എന്റർടൈൻമെന്റ് അവാർഡുകളും ഉൾപ്പെടെയുള്ള അവാർഡുകളിലും റെഡ് കാർപെറ്റ് ഇവന്റുകളിലും അവർക്ക് നിരവധി അംഗീകാരങ്ങൾ ലഭിച്ചിട്ടുണ്ട്. ജനപ്രിയ അവാർഡുകളിലും ഫാഷൻ ഷോകളിലും അവരുടെ വസ്ത്രങ്ങൾക്കൊപ്പം ശ്രദ്ധ തിരിക്കുന്നതിനാൽ അവരെ ഘാനയുടെ റെഡ് കാർപെറ്റ് രാജ്ഞി എന്നാണ് വിശേഷിപ്പിക്കുന്നത്.
വിദ്യാഭ്യാസം
2017 ലെ കണക്കനുസരിച്ച്, അവർ യുണൈറ്റഡ് സ്റ്റേറ്റ്സിലെ ന്യൂയോർക്ക് ഫിലിം അക്കാദമിയിൽ അഭിനയം പഠിക്കുകയായിരുന്നു.
കരിയർ
ഒരു ഫാഷൻ ഐക്കൺ എന്നതിലുപരി, ഡെസ്റ്റിനിസ് ചൈൽഡ്, ബ്ലഡ്, വാനാ ബി, റെയിൻ, സ്പീച്ച്ലെസ്സ്, നെവർ എഗെയ്ൻ, ടിയേർസ് തുടങ്ങി നിരവധി സിനിമകളിൽ അഡോ അഭിനയിച്ചിട്ടുണ്ട്.
പ്രവർത്തനം
വാനാബെ, നുകൂലി (ദി മാസ്‌ക്ഡ്) എന്നീ രണ്ട് സിനിമകളും അവർ നിർമ്മിച്ചു.
അവാർഡുകൾ
അവർക്ക് ലഭിച്ച ചില അവാർഡുകളിൽ ഇവ ഉൾപ്പെടുന്നു:
സ്വകാര്യ ജീവിതം
അവർ രണ്ട് കുട്ടികളുടെ അമ്മയാണ്.
അവലംബം
വർഗ്ഗം:ഘാനയിലെ നടിമാർ
ബേബി വിനോദിനി
മലയാള സിനിമയിലെ ബാലതാരവും ദേവി കന്യാകുമാരി എന്ന സിനിമയിലെ നായികയുമാണ്ബേബി വിനോദിനി എന്നറിയപ്പെട്ടിരുന്ന വിനോദിനി ഗോപിനാഥ് ശശിമോഹൻ. അറുപതുകളിൽ മലയാള സിനിമയിലെ ഏറ്റവും തിരക്കേറിയ ബാല താരമായിരുന്നു അവർ. കേരള നടനം, കഥകളി, ഓട്ടൻതുള്ളൽ എന്നിവയിൽ പരിശീലനം നൽകുന്നതിനായി ഗുരു ഗോപിനാഥ് സ്ഥാപിച്ച തിരുവനന്തപുരത്ത് വട്ടിയൂർക്കാവിലെ വിശ്വകലാകേന്ദ്രത്തിന്റെ ചീഫ് അഡ്മിൻസ്ട്രേറ്റീവ് ഓഫീസറാണ് അവർ. പത്രപ്രവർത്തകനായ ടി. ശശിമോഹൻ ആണ് ഭർത്താവ്. ഐ ഡി ബി ഐ ബാങ്ക് മാനേജർ (ബാംഗ്ലൂർ) ഗോപിമാധവ്, തിരുവനന്തപുരം ക്രൈസ്റ്റ് നഗർ സ്കൂൾ അദ്ധ്യാപിക മാതംഗി എന്നിവർ മക്കളാണ്.
ആദ്യകാലജീവിതം
1957 ഒക്ടോബർ 21 നു ചെന്നൈയിലെ ഗോപാലപുരത്ത്, നൃത്താചാര്യൻ ഗുരു ഗോപിനാഥിന്റേയും അദ്ദേഹത്തിൻറെ പത്നി തങ്കമണിയുടേയും ഇളയ മകളായി വിനോദിനി ജനിച്ചു. ചർച്ച്പാർക്ക് കോൺവെന്റ്, തിരുവനന്തപുരം ഹോളി  എഞ്ചൽസ് കോൺ‌വെന്റ്, വിമെൻസ് കോളജ് കാര്യവട്ടം യൂണിവേർസിറ്റി സെന്റർ എന്നിവിടങ്ങളിലായിരുന്നു വിനോദിനിയുടെ സ്കൂൾ വിദ്യാഭ്യാസം.1980ൽ കേരള സർവകലാശാലയുടെ സോഷ്യോളജി എം. എ. പരീക്ഷയിൽ അവർ ഒന്നാം റാങ്ക് നേടി.
ഔദ്യോഗികജീവിതം
1961ൽ ഭക്തകുചേല എന്ന സിനിമയിൽ ഉണ്ണികൃഷ്ണനായി വേഷമിട്ടു കൊണ്ടായിരുന്നു ചലച്ചിത്ര രംഗത്ത് അരങ്ങേറ്റം നടത്തിയത്. തുടർന്നു  കണ്ണുംകരളും, അമ്മയെക്കാണാൻ, മണവാട്ടി, ചിലമ്പൊലി, ഗുരുവയൂരപ്പൻ, കറുത്തകൈ, കടലമ്മ, കടത്തുകാരൻ, സ്നേഹദീപം, ഭർത്താവ്, പുതിയ അകാശം പുതിയ ഭൂമി, ഓമനക്കുട്ടൻ, സ്വാമി അയ്യപ്പൻ തുടങ്ങി 16 സിനിമകളിൽ ബാലതാരമായി അഭിനയിച്ചു. എട്ടുവർഷത്തെ ഇടവേളയ്ക്കു ശെഷം 1974 ൽ പി. സുബ്രഹ്മണ്യത്തിന്റെ 'ദേവി കന്യാകുമാരി" എന്ന സിനിമയിൽ ദേവിയുടെ റോളിൽ നായികയായി ശ്രദ്ധേയമായ അഭിനയം കാഴ്ച്ചവച്ചു.
അക്കാലത്തെ മലയാള സിനിമയിലെ മുൻനിര നടീനടന്മാരായ സത്യൻ, പ്രേം നസീർ, മധു, തിക്കുറിശ്ശി സുകുമാരൻ നായർ, കൊട്ടരക്കര ശ്രീധരൻ നായർ, ടി.കെ. ബാലചന്ദ്രൻ, കോട്ടയം ചെല്ലപ്പൻ  ജോസ്പ്രകാശ്, അടൂർ  ഭാസി, എസ്.പി. പിള്ള ,ബഹദൂർ, അംബിക, ഷീല, മിസ്സ് കുമാരി, ആറന്മുള പൊന്നമ്മ, കവിയൂർ പൊന്നമ്മ, കെ ആർ വിജയ, ശാന്തി, അടൂർ പങ്കജം എന്നിവരോടൊപ്പം അഭിനയിക്കുന്നതിന് അവസരം ലഭിച്ചു. പി. സുബ്രഹ്മണ്യം, കെ എസ് സേതുമാധവൻ, കുഞ്ചാക്കൊ, എൻ. കൃഷ്ണൻ നായർ, പി ഭാസ്കരൻ തുടങ്ങിയ പ്രമുഖ സംവിധായകരോടൊപ്പം അവർ പ്രവർത്തിച്ചിട്ടുണ്ട്.
1962 ലെ കണ്ണും കരളും എന്ന സിനിമയിൽ ബാലതാരമായി കമലഹാസനോടൊപ്പം ഇരട്ട വേഷത്തിൽ അഭിനയിച്ചു. സഹോദരിയും ഐ. എ. എസ്. ഓഫീസറുമായിരുന്ന പരേതയായ വിലാസിനി രാമചന്ദ്രനും മൂടുപടം, ലൈല മജ്നു, ഭക്തകുചേല, ലില്ലി  തുടങ്ങി ഒട്ടേറെ സിനിമകളിൽ അഭിനയിച്ചിട്ടുണ്ട്. ഗുരു ഗോപിനാഥും തങ്കമണിയും  നാല്പതുകളുടെ തുടക്കത്തിൽ ഇറങ്ങിയ 'പ്രഹ്ലാദ' എന്ന സിനിമയിൽ നായികാനായകന്മാരായിരുന്നു.
അവലംബം
വർഗ്ഗം:ആദ്യകാല മലയാളചലച്ചിത്രനടിമാർ വർഗ്ഗം:മലയാളത്തിലെ ബാലനടിമാർ
സ്റ്റെയിൻബർഗ് ക്യൂബേസ്
സംഗീതത്തിനും മിഡി റെക്കോർഡിംഗിനും ക്രമീകരണത്തിനും എഡിറ്റിംഗിനുമായി സ്റ്റെയ്ൻ‌ബെർഗ് വികസിപ്പിച്ചെടുത്ത ഡിജിറ്റൽ ഓഡിയോ വർക്ക്സ്റ്റേഷനാണ് ക്യൂബേസ്. 1989 ലാണ് മിഡി സീക്വൻസർ മാത്രമായ ആദ്യത്തെ പതിപ്പ്  പുറത്തിറങ്ങിയത്. ഇത് അറ്റാരി എസ്ടി കമ്പ്യൂട്ടറിൽ മാത്രമാണ് പ്രവർത്തിച്ചിരുന്നത് ക്യൂബേസിന്റെ കുറച്ചു സൗകര്യങ്ങൾ മാത്രം ലഭ്യമായ പതിപ്പുകൾ മിക്കവാറും എല്ലാ യമഹ ഓഡിയോ, മിഡി ഹാർഡ്‌വെയറുകളോടൊപ്പം ഉൾപ്പെടുത്തിയിട്ടുണ്ട്. ഈ പതിപ്പുകൾ ഡിസ്കൗണ്ടോടെ കൂടുതൽ പുതിയ പതിപ്പിലേക്ക് അപ്ഗ്രേഡ് ചെയ്യാൻ കഴിയും.
പ്രവർത്തനം
ഒരു ബാഹ്യ ശബ്‌ദ ഉറവിടത്തിൽ നിന്നും മിഡിയിൽ നിന്നും വരുന്ന ഓഡിയോ സിഗ്നലുകൾ എഡിറ്റുചെയ്യാനും ക്രമീകരിക്കാനും ക്യൂബേസ് ഉപയോഗിക്കാം, കൂടാതെ വിഎസ്ടി ഉപകരണങ്ങളും ഇഫക്റ്റുകളും ഹോസ്റ്റുചെയ്യാനും കഴിയും. രചനയെ സഹായിക്കുന്നതിന് രൂപകൽപ്പന ചെയ്‌തിരിക്കുന്ന നിരവധി സവിശേഷതകൾ ഇതിന് ഉണ്ട്:
പ്രോഗ്രാമിന്റെ ഇടത് പാനലിൽ, നിങ്ങൾക്ക് സംഗീത ക്രമീകരണങ്ങൾ വ്യത്യസ്ത ക്രമീകരണങ്ങളിൽ ഉൾപ്പെടുത്താം. ഒരേ വിൻ‌ഡോയിൽ‌, ഈ വിള്ളലുകൾ‌ സംയോജിപ്പിച്ച് ക്രമീകരിക്കാൻ‌ വിവിധ സാധ്യതകളുണ്ട്. QUBIS സാമ്പിൾ ഉപയോഗിച്ച്, നിങ്ങൾക്ക് ഓരോ ശബ്ദവും അതിന്റെ കുറിപ്പുകൾക്ക് ആനുപാതികമായി കീബോർഡ് ലൈനിൽ സ്ഥാപിച്ച് സംഗീതം സൃഷ്ടിക്കാൻ ഉപയോഗിക്കാം. ശബ്‌ദ ഫിൽ‌ട്ടറിംഗ്, പിച്ച് ക്രമീകരണം, പ്ലേബാക്ക് വേഗത, വോളിയം എന്നിവയ്‌ക്കായി ഈ സാമ്പിളറിന് വിവിധ സവിശേഷതകളുണ്ട്, മാത്രമല്ല ഈ സൃഷ്ടിയിൽ ഉയർന്ന വഴക്കം നൽകുന്നു. ക്യൂബിസ് എലമെന്റ് ചാനൽ സ്ട്രിപ്പിൽ, ഇൻകമിംഗ് ശബ്‌ദങ്ങൾ വർദ്ധിപ്പിക്കുന്നതിനൊപ്പം, ശബ്‌ദ കംപ്രഷൻ, സമന്വയം, സിഗ്നൽ വേർതിരിക്കൽ എന്നിവയിൽ നിങ്ങൾക്ക് പൂർണ്ണ നിയന്ത്രണം നേടാനാകും. ഈ പ്രോഗ്രാമിന്റെ സവിശേഷതകൾ സൂചിപ്പിച്ച ഇനങ്ങളിൽ മാത്രം പരിമിതപ്പെടുന്നില്ല; നിങ്ങളുടെ സർഗ്ഗാത്മകതയും കലാപരമായ അഭിരുചിയും ഉപയോഗിച്ച്, മികച്ച സിമുലേറ്ററുകൾ ഉപയോഗിച്ച് നിങ്ങൾക്ക് എല്ലാത്തരം സംഗീത ഉപകരണങ്ങളെയും ഏറ്റവും യഥാർത്ഥ രൂപത്തിലേക്ക് മാറ്റാൻ കഴിയും.
ചരിത്രം
ഓഡിയോ ഇന്റഗ്രേഷനുമായി ഒരു ഹ്രസ്വ കാലയളവിനുശേഷം, അടുത്ത പതിപ്പായ ക്യൂബേസ് വിഎസ്ടി പൂർണ്ണമായും സംയോജിപ്പിച്ച ഓഡിയോ റെക്കോർഡിംഗും ഇഫക്റ്റുകൾക്കൊപ്പം മിക്സിംഗും അവതരിപ്പിച്ചു. ഓഡിയോ പ്ലഗ്-ഇന്നുകൾക്കായുള്ള സ്റ്റാൻഡേർഡായ വെർച്വൽ സ്റ്റുഡിയോ ടെക്നോളജി (വിഎസ്ടി) പിന്തുണ ഇത് ചേർത്തു, ഇത് ഫ്രീവെയറും വാണിജ്യപരവുമായ മൂന്നാം കക്ഷി ഇഫക്റ്റുകളുടെ ബാഹുല്യം വർദ്ധിപ്പിച്ചു. ക്യൂബേസ് വിഎസ്ടി മാക്കിന്റോഷിനും വിൻഡോസിനും മാത്രമായിരുന്നു; ഇത്തരം ഹാർഡ്‌വെയർ ഇപ്പോഴും പല സ്റ്റുഡിയോകളിലും മുഖ്യധാരയായിരുന്നിട്ടും അറ്റാരി പിന്തുണ ഈ സമയം ഫലപ്രദമായി ഉപേക്ഷിക്കപ്പെട്ടു. ക്യൂബേസ് വിഎസ്ടി ഗാർഹിക ഉപയോക്താവിന് വളരെയധികം പവർ വാഗ്ദാനം ചെയ്യുന്നുണ്ടെങ്കിലും കമ്പ്യൂട്ടർ ഹാർഡ്‌വെയർ കണ്ടെത്തുന്നതിന് കുറച്ച് സമയമെടുത്തു. പ്രോ ടൂളുകൾ DAE, ഡിജിറ്റൽ പെർഫോമർ MAS എന്നിവയുമായി താരതമ്യപ്പെടുത്തുമ്പോൾ വിഎസ്ടിയുടെ ഓഡിയോ എഡിറ്റിംഗ് കഴിവ് കുറവാണെന്ന് കണ്ടെത്തി.
ബിൽ മാർ
ഒരു അമേരിക്കൻ സ്റ്റാൻഡ് അപ് കൊമേഡിയനും,ടെലിവിഷൻ അവതാരകനും സറ്റയറിസ്റ്റുമാണ് ബിൽ മാർ.(/ mɑːr /; ജനനം ജനുവരി 20, 1956) എച് ബി ഒ യിൽ റിയൽ റ്റൈം വിത് ബിൽ മാർ എന്ന റ്റെലിവിഷൻ പരിപാടിയുടെ അവതാരകനാണ്. മുൻപ് അദ്ദേഹം അവതാരകനായിരുന്ന കോമഡി സെന്റ്രലിലും ABC ചാനലിലും സംപ്രേഷണം ചെയ്തിരുന്ന പൊളിറ്റിക്കലി ഇൻകറെക്റ്റ് എന്ന ടൊക് ഷോ യും വൻ വിജയമായിരുന്നു.
അവലംബം
വർഗ്ഗം:ടെലിവിഷൻ അവതാരകർ വർഗ്ഗം:1956-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മത വിമർശകർ വർഗ്ഗം:നിരീശ്വരവാദ പ്രവർത്തകർ വർഗ്ഗം:അമേരിക്കൻ നിരീശ്വരവാദികൾ വർഗ്ഗം:അമേരിക്കൻ അജ്ഞേയതാവാദികൾ വർഗ്ഗം:അമേരിക്കൻ സന്ദേഹവാദികൾ
അക്ഷതലം
ഒരു വലനത്തെ (fold) പ്രതിസമമായി വിഭജിക്കുന്ന തലത്തിനു ഭൂവിജ്ഞാനീയത്തിൽ നൽകപ്പെട്ടിരിക്കുന്ന പേരാണ് അക്ഷതലം. (transverse plane, horizontal plane, axial plane, transaxial plane)
മിക്കവാറും വലനങ്ങളിൽ അക്ഷതലം ഊർധ്വതന(vertical) മായിരിക്കും; ചിലപ്പോൾ ചരിഞ്ഞും തിരശ്ചീന (horizontal) മായും കാണപ്പെടാറുണ്ട്. സാധാരണയായി അക്ഷതലം നിരപ്പുള്ളതായിരിക്കും; വക്രിച്ചും ആകാം. അക്ഷതലത്തിന്റെ സ്വഭാവം നിർണയിക്കുന്നത് വലിതസ്തരങ്ങളുടെ (folder beds) നതിയും (dip) നതിലംബ(strike)വും ആണ്. സ്തരങ്ങളുടെ നതിയോ നതിലംബമോ രണ്ടുംചേർന്നോ അവിടവിടെ വ്യത്യാസപ്പെടുമ്പോൾ അക്ഷതലം വക്രിച്ചു കാണുന്നു.
ഏതെങ്കിലുമൊരു സ്തരവും അക്ഷതലവുമായുള്ള പ്രതിച്ഛേദരേഖയാണ് അക്ഷം (axis). ഒരേ വലനത്തിൽ തന്നെ അനേകം അക്ഷരേഖകളുണ്ടാകും. ഇവയൊക്കെ അന്യോന്യം സമാന്തരമായിരിക്കും. വലനത്തിന്റെ സ്വഭാവം മനസ്സിലാക്കുവാൻ ഏതെങ്കിലുമൊരു സ്തരത്തിന്റെ അക്ഷം പരിശോധി ച്ചാൽ മതിയാകും. അക്ഷതലങ്ങളെപ്പോലെ തന്നെ അക്ഷവും ഊർധ്വതനമോ ചരിഞ്ഞതോ തിരശ്ചീനമോ ആയിരിക്കും.
ഏറിയകൂറും അക്ഷം വലനത്തിലെ ഏറ്റവും ഉയർന്ന ഭാഗത്തെ - ശീർഷം (crest), ഖണ്ഡിക്കുന്നു. ഓരോ സ്തരത്തിനും അതതിന്റെ ശീർഷമുണ്ടാകും. ആ ശീർഷങ്ങളിലൂടെ കടന്നുപോകുന്ന തലമാണ് ശീർഷതലം (crestal plane) സാധാരണഗതിയിൽ ശീർഷവും അക്ഷവും തമ്മിലുള്ളവ്യത്യാസം പരിഗണനയിലെത്തുന്നില്ല. എന്നാൽ പെട്രോളിയം, പ്രകൃതിവാതകം എന്നിവയുടെ നിക്ഷേപങ്ങളിൽ ഈ വ്യത്യാസം പ്രകടമാണ്. ഇവിടെ അക്ഷത്തെയും അക്ഷതലത്തെയുംകാൾ ശീർഷത്തിനും ശീർഷതലത്തിനുമാണു പ്രാ മുഖ്യം. സമവലന(symmetric fold)ങ്ങളിൽ അക്ഷതലം ഊർധ്വതനമായിരിക്കും; അസമവലന(asymmetric fold)ങ്ങളിൽ ചരിഞ്ഞുകാണുന്നു. ശയനവലന(recumbent fold)ങ്ങളിലാവട്ടെ അക്ഷതലം തിരശ്ചീനമാണ്. നോ: അപനതി; അഭിനതി; വലനം
വർഗ്ഗം:ജ്യാമിതി
സെർമൻ ഓൺ മണീസ് റ്റീച്ചിംഗ് ഓഫ് സാൽവേഷൻ
ഏഷ്യയിലെ ഒരു പരമ്പരാഗത ചിത്രകലയായ സിൽക്ക്ചിത്രകലയിൽ പതിമൂന്നാം നൂറ്റാണ്ടിൽ ചിത്രീകരിച്ചിരിക്കുന്ന 142 × 59 സെന്റിമീറ്റർ വലിപ്പമുള്ള തൂക്കിയിടാവുന്ന ചുരുൾ ശൈലിയിലുള്ള യുവാൻ രാജവംശത്തിന്റെ ഒരു ചിത്രമാണ് സെർമൻ ഓൺ മണീസ് റ്റീച്ചിംഗ് ഓഫ് സാൽവേഷൻ. ഉപദേശപരമായ വിഷയങ്ങളായ മണിയുടെ രക്ഷയെക്കുറിച്ചുള്ള പഠിപ്പിക്കലുകൾ, മോക്ഷ സിദ്ധാന്തത്തെക്കുറിച്ചുള്ള ധർമ്മ പ്രഭാഷണം എന്നിവ സംയോജിപ്പിച്ച് മനോഹരമായ വിവിധ ദൃശ്യങ്ങളായി ചിത്രീകരിച്ചിരിക്കുന്നു.
ജാപ്പനീസ് ബുദ്ധമതക്കാർ സംസാരയുടെ ആറ് മണ്‌ഡലങ്ങളുടെ ചിത്രീകരണമായാണ് ഈ ചിത്രങ്ങൾ കണക്കാക്കപ്പെട്ടിരുന്നത്. അതിനാൽ ഇതിനെ "പുനർജന്മത്തിന്റെ ആറ് പാതകളുടെ ചിത്രീകരണങ്ങൾ" (ജാപ്പനീസ്: 六道 図) എന്ന് വിളിച്ചിരുന്നു. ടേക്കോ ഇസുമി, Yutaka Yoshida (linguist) സുസ്സന്ന ഗുലാസി, ജോറിന്ദെ ഈബർട്ട് തുടങ്ങിയ പണ്ഡിതന്മാർ പഠിച്ച ശേഷം, ചിത്രങ്ങൾ ഒരു മാനിക്യൻ കലാസൃഷ്ടിയാണെന്ന് അവർ നിഗമനം ചെയ്തു. തെക്കൻ ചൈനയിലെ നിങ്‌ബോ നഗരത്തിൽ നിന്നുള്ള പതിമൂന്നാം നൂറ്റാണ്ടിലെ ചിത്രകാരനാണ് ഒരു പക്ഷേ ഈ ചിത്രം ചിത്രീകരിച്ചതെന്നനുമാനിക്കുന്നു. ഈ ചിത്രം ഇന്ന് നാരയിലെ നാരയിൽ ജാപ്പനീസ് ആർട്ട് യമറ്റോ ബങ്കകന്റെ മ്യൂസിയത്തിൽ സൂക്ഷിച്ചിരിക്കുന്നു.
ബാക്ടീരിയോളജി
വലത്ത്‌|ലഘുചിത്രം| [[സൂക്ഷ്മജീവി|സൂക്ഷ്മജീവികളുള്ള ഒരു അഗർ പ്ലേറ്റ്]] ബാക്ടീരിയയുടെ മോർഫോളജി, ആവാസവ്യവസ്ഥ, ജനിതകശാസ്ത്രം, ബയോകെമിസ്ട്രി എന്നിവയും അവയുമായി ബന്ധപ്പെട്ട മറ്റ് പല കാര്യങ്ങളും പഠിക്കുന്ന ബയോളജിയുടെ ശാഖയാണ് ബാക്ടീരിയോളജി. മൈക്രോബയോളജിയുടെ ഈ ഉപവിഭാഗത്തിൽ ബാക്ടീരിയ ഇനങ്ങളെ തിരിച്ചറിയൽ, വർഗ്ഗീകരണം, സ്വഭാവം എന്നിവ ഉൾപ്പെടുന്നു. പ്രോട്ടോസോവ, ഫംഗസ്, വൈറസ് തുടങ്ങിയ ബാക്ടീരിയകൾ ഒഴികെയുള്ള സൂക്ഷ്മാണുക്കളുമായി ബന്ധപ്പെട്ടിരിക്കുന്ന മൈക്രോബയോളജിയുമായി ഉള്ള സാമ്യം കാരണം ഇവ രണ്ടും ഒന്നായി കണക്കാക്കുന്ന പ്രവണതയുണ്ട്. ഈ പദങ്ങൾ മുമ്പ് പരസ്പരം മാറി ഉപയോഗിക്കാറുണ്ടായിരുന്നു. എന്നിരുന്നാലും, ബാക്ടീരിയോളജി ഒരു പ്രത്യേക ശാസ്ത്രമായി കണക്കാക്കാവുന്നതാണ്.
സെർമൻ ഓൺ മണീസ് റ്റീച്ചിംഗ് ഓഫ് സാൽവേഷൻ
വിവരണം
ചിത്രങ്ങളെ അഞ്ച് സീനുകളായി തിരിച്ചിരിക്കുന്നു. തലക്കെട്ടുകൾ മാനിചെയിസത്തെക്കുറിച്ചുള്ള ഹംഗേറിയൻ വിദഗ്‌ദ്ധൻ സുസ്സന്ന ഗുലാസി നൽകിയിരിക്കുന്നു.
ലൈറ്റ് മെയ്ഡൻസ് വിസിറ്റ് ടു ഹെവൻ : ചിത്രത്തിലെ മുകളിലുള്ള ആദ്യത്തെ ഭാഗം സ്വർഗ്ഗത്തെ ഒരു കൊട്ടാര സദൃശമായി ചിത്രീകരിക്കുന്നു. ഇത് ചില പുരാണ മനുഷ്യരുടെ ആവർത്തിച്ചുള്ള ചിത്രങ്ങളുടെ വിവരണത്തിന്റെ കേന്ദ്രബിന്ദുവാകുന്നു. കന്യകയിലെ പ്രകാശം സ്വർഗ്ഗം സന്ദർശിക്കുന്നു. കന്യകയുടെ പ്രകാശത്തിന്റെ വരവിനു ശേഷം ആകാശത്തിന്റെ ആതിഥേയൻ നൽകിയ അഭിവാദ്യങ്ങൾ ഇടതുവശത്ത് കാണിക്കുന്നു. കന്യക നടുവിലുള്ള കൊട്ടാരത്തിൽ ആതിഥേയനുമായി കൂടിക്കാഴ്ചയ്ക്കുശേഷം വലതുവശത്ത് സ്വർഗത്തിൽ നിന്ന് പുറപ്പെടുന്നു.
ബാക്ടീരിയോളജി
ആമുഖം
ബാക്ടീരിയയെക്കുറിച്ചും വൈദ്യശാസ്ത്രവുമായി അവയുടെ ബന്ധവും പഠിക്കുന്ന ശാഖയാണ് ബാക്ടീരിയോളജി. പത്തൊൻപതാം നൂറ്റാണ്ടിലെ ഭക്ഷണങ്ങളുടെയും വൈനുകളുടെയും കേടുപാടുകൾ സംബന്ധിച്ച ആശങ്കകൾ പരിശോധിക്കുന്നതിനായി രോഗാണു സിദ്ധാന്തം പ്രയോഗിച്ച ഡോക്ടർമാരിൽ നിന്നാണ് ബാക്ടീരിയോളജി വികസിച്ചത്. രോഗങ്ങളുമായി ബന്ധപ്പെട്ട ബാക്ടീരിയകളെ തിരിച്ചറിയുന്നതും വർഗ്ഗീകരിക്കുന്നതും ബാക്ടീരിയോളജിയെ പുരോഗതിയിലേക്ക് നയിച്ചു. ബാക്ടീരിയയും പ്രത്യേക രോഗങ്ങളും തമ്മിലുള്ള ബന്ധം തിരിച്ചറിയുന്നതിൽ കോച്ച്സ് പോസ്റ്റുലേറ്റുകൾ ഒരു പങ്കുവഹിച്ചു. അതിനുശേഷം, ഫലപ്രദമായ വാക്സിനുകൾ പോലുള്ള വിജയകരമായ മുന്നേറ്റങ്ങൾ ബാക്ടീരിയോളജിയിൽ വന്നിട്ടുണ്ട്, ഉദാഹരണത്തിന്, ഡിഫ്തീരിയ വാക്സിൻ, ടെറ്റനസ് വാക്സിൻ. ഫലപ്രദമല്ലാത്തതും പാർശ്വഫലങ്ങളുണ്ടാക്കുന്നതുമായ (ഉദാ: ടൈഫോയ്ഡ് വാക്സിൻ) വാക്സിനുകൾ ഉണ്ട്. ആൻറിബയോട്ടിക്കുകളുടെ കണ്ടെത്തലും ബാക്ടീരിയോളജിയുടെ സംഭാവനയാണ്.
സെർമൻ ഓൺ മണീസ് റ്റീച്ചിംഗ് ഓഫ് സാൽവേഷൻ
വിവരണം
മണിയുടെ പ്രതിമയെ ചുറ്റിപ്പറ്റിയുള്ള പ്രഭാഷണം: രണ്ടാമത്തെ രംഗം പ്രധാന വിഭാഗവും അഞ്ചിൽ ഏറ്റവും വലുതുമാണ്. ഒരു മണിചെയിൻ ദേവന്റെ (മണി) പ്രതിമയ്ക്ക് ചുറ്റും നടത്തിയ ഒരു പ്രസംഗം ചിത്രീകരിക്കുന്നു. രണ്ട് മണിചെയിന്റെ വലതുവശത്ത് വെള്ള നിറത്തിലുള്ള വസ്ത്രധാരണം തിരഞ്ഞെടുക്കുന്നു. തെരഞ്ഞെടുത്തവർ ഇരിക്കുന്നു. സഹായികൾ നിൽക്കുന്നു. ഇടതുവശത്ത് ചുവന്ന വസ്ത്രം ധരിച്ച് ഇരിക്കുന്നവരും അവരുടെ പരിചാരകരും ഇരുന്നു പ്രസംഗം ശ്രദ്ധിക്കുന്നു.
നല്ല പുനർജന്മത്തിന്റെ അവസ്ഥകൾ: മൂന്നാമത്തെ വിഭാഗത്തെ നാല് ചെറിയ സ്ക്വയറുകളായി തിരിച്ചിരിക്കുന്നു. ഓരോന്നും ചൈനീസ് സമൂഹത്തിലെ നാല് ക്ലാസുകളിലൊന്ന് ആയി ചിത്രീകരിക്കുന്ന ചൈനീസ് മണിചെയിൻ സാധാരണജനങ്ങളുടെ ദൈനംദിന ജീവിതമെന്ന് തോന്നിപ്പിക്കുന്നു. ഇടത്തുനിന്ന് വലത്തോട്ട്, ആദ്യ രംഗം യാത്ര ചെയ്യുന്ന തൊഴിലാളികളെ പ്രതിനിധീകരിക്കുന്നു. രണ്ടാമത്തേത് കരകൗശല വിദഗ്ദ്ധർ, മൂന്നാമത്തേത് കൃഷിക്കാർ, നാലാമത്തേത് പ്രഭുക്കന്മാർ.
ബാക്ടീരിയോളജി
ചരിത്രം
ലഘുചിത്രം| ചരിത്രത്തിലെ ആദ്യത്തെ അംഗീകൃത മൈക്രോസ്കോപ്പിസ്റ്റും മൈക്രോബയോളജിസ്റ്റും എന്ന നിലയിൽ, അനേകം സൂക്ഷ്മജീവികളുമായി (ബാക്ടീരിയ ഉൾപ്പെടെ) താരതമ്യേന വലിയ അളവിൽ സൂക്ഷ്മജീവികളുമായി ബന്ധപ്പെട്ട ശാസ്ത്രീയ പരീക്ഷണങ്ങൾ നടത്തിയ ആദ്യത്തെ വ്യക്തിയാണ് ആന്റണി വാൻ ലീവൻഹോക്ക്. അദ്ദേഹം സ്വന്തം ഡിസൈനിലുള്ള സിംഗിൾ ലെൻസ്ഡ് മൈക്രോസ്കോപ്പുകൾ ഉപയോഗിച്ച് അവയുടെ വലുപ്പം നിർണ്ണയിക്കുകയും ചെയ്തിരുന്നു. ലഘുചിത്രം| ബെർലിനിലെ കൊച്ചിന്റെ പ്രതിമ ഇടത്ത്‌|ലഘുചിത്രം| ലൂയി പാസ്ചർ തന്റെ ലബോറട്ടറിയിൽ, 1885 ൽ എ. എഡൽഫെൽഡ് വരച്ച ചിത്രം രോഗവുമായി സൂക്ഷ്മാണുക്കളുടെ ബന്ധം കണ്ടെത്തിയത് പത്തൊൻപതാം നൂറ്റാണ്ടിലാണ്. ജർമ്മൻ വൈദ്യനായ റോബർട്ട് കോച്ച് സൂക്ഷ്മജീവികളുടെ ശാസ്ത്രം മെഡിക്കൽ രംഗത്ത് അവതരിപ്പിച്ചു. പകർച്ചവ്യാധികൾക്കും രോഗങ്ങളിലെ അഴുകൽ പ്രക്രിയയ്ക്കും കാരണം ബാക്ടീരിയയാണെന്ന് അദ്ദേഹം തിരിച്ചറിഞ്ഞു. ഫ്രഞ്ച് ശാസ്ത്രജ്ഞൻ ലൂയിസ് പാസ്ചർ വാക്സിനുകൾ നിർമ്മിക്കാനുള്ള വിദ്യകൾ വികസിപ്പിച്ചു. വൈദ്യചികിത്സയിൽ ആന്റിസെപ്സിസ് മെച്ചപ്പെടുത്തുന്നതിൽ കോച്ചും പാസ്ചറും പങ്കുവഹിച്ചു. ഇത് പൊതുജനാരോഗ്യത്തെ വളരെയധികം സ്വാധീനിക്കുകയും ശരീരത്തെയും രോഗങ്ങളെയും കുറിച്ച് നന്നായി മനസ്സിലാക്കുകയും ചെയ്തു. 1870-1885 ൽ സ്റ്റെയിനുകളുടെ ഉപയോഗത്തിലൂടെയും പോഷക മാധ്യമങ്ങളുടെ ഫലകങ്ങളിൽ ജീവികളുടെ മിശ്രിതങ്ങളെ വേർതിരിക്കുന്ന രീതിയിലൂടെയും ബാക്ടീരിയോളജി സാങ്കേതികതയുടെ ആധുനിക രീതികൾ അവതരിപ്പിച്ചു. 1880 നും 1881 നും ഇടയിൽ പാസ്റ്റർ ബാക്ടീരിയ മൂലമുണ്ടാകുന്ന രോഗങ്ങൾക്കെതിരെ മൃഗങ്ങൾക്ക് വിജയകരമായി രണ്ട് പ്രതിരോധ കുത്തിവയ്പ്പുകൾ നൽകി. വാക്സിനുകൾ വഴി രോഗം തടയുന്നതിനും രോഗങ്ങൾ ചികിത്സിക്കുന്നതിനുമുള്ള പഠനങ്ങൾ ബാക്ടീരിയയുടെ പ്രാധാന്യം കൂട്ടി. കൃഷി, സമുദ്ര ജീവശാസ്ത്രം, ജല മലിനീകരണം, ബാക്ടീരിയ ജനിതകശാസ്ത്രം, ബയോടെക്നോളജി എന്നിങ്ങനെ വിവിധ മേഖലകളിൽ ബാക്ടീരിയോളജിക്ക് പ്രാധാന്യമുണ്ട്.
സെർമൻ ഓൺ മണീസ് റ്റീച്ചിംഗ് ഓഫ് സാൽവേഷൻ
വിവരണം
ലൈറ്റ് മെയ്ഡൻസ് ഇന്റർവെൻഷൻ ഇൻ എ ജഡ്ജ്മെന്റ്: നാലാമത്തെ രംഗം ഒരു ഉയർന്ന പ്ലാറ്റ്ഫോമിൽ ഒരു പവലിയനിൽ ഒരു ന്യായാധിപൻ തന്റെ സഹായികളാൽ ചുറ്റപ്പെട്ട ഒരു മേശക്കരികിൽ ഇരിക്കുന്നതായി കാണിക്കുന്നു. അതിന്റെ മുൻവശത്ത് രണ്ട് ജോഡി ദുഷ്ടർ അവരുടെ ബന്ദികളെ അവരുടെ വിധി കേൾക്കാൻ നയിക്കുന്നു. വിധിക്കപ്പെടാൻ പോകുന്ന മനുഷ്യനുവേണ്ടി ഇടപെടുന്നതിനായി മുകളിൽ ഇടത് മൂലയിൽ, കന്യകയുടെ വെളിച്ചം രണ്ട് പരിചാരകരുമായി ഒരു മേഘ രൂപീകരണത്തിൽ എത്തിച്ചേരുന്നു. മരണാനന്തരം ന്യായവിധിയെക്കുറിച്ചുള്ള മണിചെയിൻ വീക്ഷണത്തിന്റെ ചിത്രീകരണമാണ് ഈ ഭാഗം. ഫ്രഞ്ച് ചരിത്രകാരനായ എറ്റിയെൻ ഡി ലാ വൈസിയർ വിധിന്യായത്തെ സോഗ്ഡിയൻ വിർകാക്കിന്റെ ശവക്കല്ലറയിൽ പ്രദർശിപ്പിച്ചതുമായി താരതമ്യപ്പെടുത്തുകയും അവ തികച്ചും സമാനമാണെന്ന് നിഗമനം ചെയ്തു.
വിശദമായ ചർച്ച
പന്ത്രണ്ടാം നൂറ്റാണ്ടിനും പതിനഞ്ചാം നൂറ്റാണ്ടിനുമിടയിൽ തെക്കൻ ചൈനയിൽ നിന്നുള്ള മണിചെയിൻ ഉപദേശാത്മക ചിത്രങ്ങളുള്ള എട്ട് സിൽക്ക് ഹാംഗിംഗ് സ്ക്രോളുകൾ, അവയെ നാല് വിഭാഗങ്ങളായി തിരിക്കാം:
അവലംബം
വർഗ്ഗം:ചൈനീസ് പെയിന്റിംഗുകൾ
എം പി മൂത്തേടത്ത്
പകരം=എം.പി. മൂത്തേടത്ത്|ലഘുചിത്രം|279x279ബിന്ദു|എം.പി. മൂത്തേടത്ത് ശിവഗിരിയിലെ ശ്രീ നാരായണ ഗുരുവിന്റെ മഹാസമാധി മന്ദിരം (1960-68 കാലഘട്ടത്തിൽ) സ്വന്തം ചിലവിൽ പണി കഴിപ്പിച്ച് ചരിത്രത്തിന്റെ തന്നെ ഭാഗമായി "ശ്രീ നാരായണ ഭക്തോത്തംസം" എന്ന് അറിയപ്പെട്ട കടുത്ത ശ്രീനാരായണ ഗുരു ഭക്തനും, പ്രശസ്തനായ റെയിൽവേ കോണ്ട്രാക്റ്ററും വ്യവസായിയുമായിരുന്നു എം പി മൂത്തേടത്ത്. 1972ൽ മൂത്തേടത്ത് അന്തരിച്ചു.
ജീവിതരേഖ
തൃശ്ശൂർ ജില്ലയിലെ മങ്ങാട്ടുകരയെന്ന ഗ്രാമത്തിൽ 1903 എപ്രിൽ മാസം മൂത്തേടത്ത് മാക്കോതയുടെയും മാതമ്മയുടെയും രണ്ടാമത്തെ പുത്രനായി പാറാൻ എന്ന എം പി മൂത്തേടത്ത് ജനിച്ചു. മാതാപിതാക്കൾ മൂത്തേടത്ത് പാറാൻ എന്നുനാമകരണം ചെയ്തു. കുഞ്ഞിപാറു, വേലായുധൻ ,കൃഷ്ണൻ, സരോജനി എന്നിവർ ആയിരുന്നു സഹോദരങ്ങൾ. ഇദ്ദേഹത്തിന്റെ തറവാട് ക്ഷേത്രമാണ് കന്യകമഹേശ്വരിക്ഷേത്രം. ഫൈനൽ പരീക്ഷ ജയിച്ചതിനു ശേഷം ഒരു ജോലി നേടി സ്വന്തംകാലിൽ നിൽക്കാൻ പ്രയത്നശാലിയായ മൂത്തേടത്ത് തീരുമാനിച്ചു. അങ്ങനെ മൂത്തേടത്ത് തന്റെ ചെറിയച്ചൻ ആയ കോന്നിമേസ്ത്രിയുടെ ഓഫീസിൽ ക്ലാർക്കായി ഇരുപതു രൂപാ ശമ്പളത്തിൽ തന്റെ ഔദ്യോഗികജീവിതം ആരംഭിച്ചു. കോന്നി മേസ്തരി അറിയപ്പെടുന്ന റെയിൽവേ കോണ്ട്രാക്ടർ ആയിരുന്നു. വളരെ കഠിനാധ്വാനിയും സൽസ്വഭാവിയും മിതഭാഷിയും ആയിരുന്നു. സ്വപ്രയത്നവും മുലം ശമ്പളം ഇരുപതു രൂപായിൽ തുടങ്ങി മാസം ഇരുനുറ്റിഅറുപതു രൂപായിൽ എത്തി. സ്വന്തമായി ഒരു കോൺട്രാക്ട് തുടങ്ങുവാനുള്ള അത്യുത്സാഹത്തോടെ രണ്ടായിരം രൂപയുടെ റെയിൽവേ പെയിന്റിംഗ് കോൺട്രാക്ട് സ്വന്തമായി ഏറ്റെടുത്ത് കോൺട്രാക്ട് പണിയുടെ ഹരീശ്രീ കുറിച്ചു.
ശ്രീനാരായണഗുരുവിന്റെ അനുഗ്രഹം
ശ്രീനാരായണഗുരു തൃപ്പാദങ്ങൾ ആലുവ അദ്വൈതാശ്രമത്തിൽ വിശ്രമിക്കുന്ന വിവരം അറിഞ്ഞ് ആദ്യത്തെ റെയിൽവേ കോണ്ട്രാറ്റിൽ നിന്ന് കിട്ടിയ ലാഭവിഹിതവും മറ്റ് ഉപഹാരങ്ങളുമായി മൂത്തേടത്ത് ആലുവാ അദ്വൈതാശ്രമത്തിലെത്തി ശ്രീനാരായണ ഗുരുവിനെ ദർശനം നടത്തി കാൽക്കൽ വീണു നമസ്ക്കരിക്കുകയും ചെയ്തു. ശ്രീനാരായണഗുരുവിന്റെ ശിഷ്യനായ ബോധാനന്ദസ്വാമികളാണ് അപ്പോൾ അടുത്തുണ്ടായിരുന്നത്. 'നമ്മുടെ പാറാൻ വന്നിട്ടുണ്ടല്ലോ' എന്ന് പറഞ്ഞാണ് മുത്തേടത്തിനെ ഗുരു ആശിർവാദിച്ചത്. തന്റെ ചെറിയച്ചനെ കുറിച്ചുള്ള വിവരങ്ങൾ എല്ലാം ഗുരു ചോദിച്ചറിഞ്ഞു. മൂത്തേടത്ത് താൻ റെയിൽവേ കോണ്ട്രാക്റ്റ് എടുത്തതിനെക്കുറിച്ച് ഗുരുവിനെ അറിയിച്ചു. ഗുരു വാത്സല്ല്യപുർവം അത് ശ്രദ്ധിച്ചു മൂത്തേടത്തിനോട് ഇങ്ങനെ ഉപദേശിക്കുകയുണ്ടായി "കോണ്ട്രാക്റ്റ് എടുത്ത് പണി നടക്കുമ്പോൾ പണി ചെയ്യുന്ന ജോലിക്കാരെ സ്നേഹിക്കുകയല്ലാതെ എല്ലാക്കാര്യത്തിലും അവരെ വിശ്വസിച്ചു മാറിനിൽക്കരുത്. കോന്നി ചെയ്യുന്നത് കണ്ടിട്ടില്ലേ, ഏതു മഴയത്തും വെയിലത്തും ആ കറുത്ത തൊപ്പി തലയിൽവെച്ചുകൊണ്ട് അവരോടൊപ്പം നിൽക്കുന്നത്? പണിക്കാരുടെകുടെ നിൽക്കുന്നത് നമുക്ക് പണി പഠിക്കുവാനും പണിക്കാർക്ക് ഉത്സാഹം തോന്നുവാനുമാണ്. അല്ലെങ്കിൽ അവർ വർത്തമാനം പറഞ്ഞും മുറുക്കി തുപ്പിയും സമയം കളയും. എന്നാൽ ഒരു വിധത്തിലും അവർക്ക് മനപ്രയാസം തോന്നുന്നവിധത്തിൽ പ്രവർത്തിക്കുകയോ പറയുകയോ അരുത്". എന്ന് പറഞ്ഞ് അനുഗ്രഹിച്ചു. മുത്തേടത്ത് തന്റെ പോക്കറ്റിൽ നിന്നും റാണിത്തലയുള്ള അഞ്ചു വെള്ളി ഉറുപ്പിക എടുത്തു ഗുരുവിന്റെ മുന്നിലുള്ള ഇലയിൽ വെച്ചു. 'ആഹാ ഇതെന്താ രൂപയോ' എന്ന് പുഞ്ചിരി തുകിക്കൊണ്ട് ചോദിച്ചിട്ട് ഗുരു അതിൽനിന്നും മുന്നു ഉറുപ്പിക എടുത്തു ഇടത്തു കൈവെള്ളയിലും പിന്നിടു വലതു കൈവെള്ളയിലും രണ്ടുമുന്നു പ്രാവശ്യം മാറി മാറി പിടിച്ച ശേഷം മൂത്തേടത്തിനു നേരെ വലതുകൈ നീട്ടി, 'എനിക്കുള്ളത് നിനക്കും, നിനക്കുള്ളതെനിക്കും' എന്ന് പറഞ്ഞുകൊണ്ട് മൂത്തേടത്തിനു സമ്മാനിച്ചു. അദ്ദേഹം മരിക്കുന്നതു വരെ ആ നാണയം ചന്ദനം കൊണ്ട് പണിത ഒരു ചെറിയ പെട്ടിയിൽ മഞ്ഞപട്ടിൽ പൊതിഞ്ഞു സൂക്ഷിച്ചിരിന്നു. തന്റെ സകല ഐശ്വരത്തിനും നിദാനം ഗുരുവിന്റെ കാരുണ്യവും ഈ രൂപയും ആണെന്ന് അദ്ദേഹം എപ്പോഴും പറയുമായിരുന്നു.
കോണ്ട്രാക്റ്റ്, ബിസിനസ്സ്
അദ്ദേഹത്തിന്റെ പ്രധാന റെയിൽവേ കോൺട്രാക്ടു ജോലികൾ തിരൂർ പാലം, കർണാടകയിലെ സകലേഷ്പൂർ, റെനിഗുണ്ട റെയിൽവേ സ്റ്റേഷനുകൾ എന്നിവയാണ്. പിന്നെ അവിഭക്ത ആന്ധ്രപ്രദേശിലെ ഒട്ടുമിക്ക റെയിവേ സ്റ്റേഷനുകളും പണിതത് ഇദ്ദേഹമാണ്. ഗുരുവായൂർ ക്ഷേത്രം കത്തിനശിച്ചപ്പോൾ അതിന്റെ പുനരുദ്ധാരണത്തിന്റെ കമ്മിറ്റിയുടെ ചെയർമാൻ ഇദ്ദേഹമായിരുന്നു. പുനരുദ്ധാരണം നടന്നത് ഇദ്ദേഹത്തിന്റെ മേൽനോട്ടത്തിൽ ആയിരുന്നു .ഭാര്യ കുഞ്ഞുലക്ഷ്മി, 4 മക്കൾ - രാജൻ സിംഗ്, ഡോ.മോഹൻ സിംഗ്‌, ജയൻ സിംഗ്, ശശികല. 1960 അദ്ദേഹം ഒരു ഇൻഡസ്ട്രിയൽ കമ്പനി തുടങ്ങി - ശ്രീ നാരായണ കൺസ്ട്രക്ഷൻ വർക്ക്സ്. ഇന്നും അത് നല്ല രീതിയിൽ നടന്നു വരുന്നു.
മരണം
1972 ഡിസംബർ 23 തിരുവനന്തപുരം മെഡിക്കൽ കോളേജിൽ വെച്ചാണ് മൂത്തേടത്ത് അന്തരിച്ചത്.
തെക്കേ അമേരിക്കൻ ചരിത്രം
തെക്കേ അമേരിക്കൻ വൻകരയിലെ പഴമയെപ്പറ്റി, പ്രത്യേകിച്ച് തലമുറ തലമുറയായി കൈമാറിവരുന്ന എഴുതപ്പെട്ട രേഖകളെയും,വാമൊഴി ചരിത്രങ്ങളെയും ആചാരങ്ങളെയും പറ്റിയുള്ള പഠനമാണ് തെക്കേ അമേരിക്കൻ ചരിത്രം. വിശാലമായ മനുഷ്യ സംസ്കാരങ്ങളെയും നാഗരികതകളെയും തെക്കേ അമേരിക്കൻ ചരിത്രം ഉൾക്കൊള്ളുന്നു. പെറുവിലെ നോർടെ ചീകോ നാഗരികത അമേരിക്കയിലെ ആദ്യത്തേതും ലോകത്തിലെ തന്നെ ആദ്യ 6 സ്വതന്ത്രനാഗരികതകളിൽ ഒന്നുമാണ്. ഈജിപ്ഷ്യൻ പിരമിഡുകളുടെ സമകാലീനമായിരുന്നു ഇത്.
സംസ്കാരങ്ങളുടെ സ്വാതന്ത്രവളർച്ച പതിനഞ്ചാം നൂറ്റാണ്ടിലെ പോർച്ചുഗീസ്, സ്പാനിഷ് കോളനിവൽക്കരണവും അതുമൂലം ഉണ്ടായ ജനസംഖ്യാതളർച്ചയും മൂലം സമാപിച്ചു. എങ്കിലും വൻകരയുടെ തനതായ സംസ്കാരങ്ങൾ കോളനിമീലന്മാരുടേതിൽ നിന്ന് വേറിട്ടുതന്നെ വികസിച്ചിരിക്കുന്നു. അറ്റ്ലാന്റിക്കിനു കുറുകേയുള്ള അടിമവ്യാപാരംമൂലം തെക്കേ അമേരിക്ക ആകമാനവും പ്രത്യേകിച്ച് ബ്രസീലും ആഫ്രിക്കൻ വംശജരായ ദശലക്ഷങ്ങളുടെ വീടായിമാറി. വംശങ്ങളുടെ കൂട്ടിക്കലരൽ അങ്ങനെ പുതിയ സാമൂഹിക ചട്ടക്കൂടുകൾ ഉത്ഭവിപ്പിച്ചു.
യൂറോപ്പിലെ കോളനി മേധാവികളും, തദ്ദേശീയ ജനങ്ങളും, അടിമത്തത്തിൽ നിന്ന് രക്ഷപ്പെട്ട അടിമകളും തമ്മിൽ നിലനിന്ന സംഘർഷങ്ങൾ പതിനാറുമുതൽ പത്തൊൻപത് വരെയുള്ള നൂറ്റാണ്ടുകളിൽ തെക്കേ അമേരിക്കയെ വാർത്തെടുത്തു.പത്തൊൻപതാം നൂറ്റാണ്ടിൽ നടന്ന സ്പാനിഷ് സാമ്രാജ്യത്തിൽ നിന്നുള്ള സ്വാതത്ര്യത്തിന് വേണ്ടിയുള്ള വിപ്ലവം തെക്കേ അമേരിക്കയെ കൂടുതൽ സാമൂഹിക രാഷ്‍ട്രീയ മാറ്റങ്ങൾക്ക് വിധേയമാക്കി. രാജ്യനിർമ്മാണ പരിപാടികൾ, യൂറോപ്പിൽനിന്നുള്ള കുടിയേറ്റ തിരമാലകളെ ഉൾക്കൊള്ളൽ, കൂടിവരുന്ന അന്താരാഷ്ട്ര വാണിജ്യത്തിന്റെ കൈകാര്യം, ഉൾനാടുകളുടെ കോളനിവത്കരണം, അതിർത്തി തർക്കങ്ങളും ശക്തിസ്ഥാപനത്തിനു വേണ്ടിയുള്ള യുദ്ധങ്ങൾ എന്നിവയെല്ലാം അതിൽ ഉൾപ്പെടും. തദ്ദേശീയമായ കടമകളും അവകാശങ്ങളും തിരിച്ചറിയപ്പെട്ടതും രാജ്യങ്ങളിലെ തദ്ദേശീയർ കീഴടക്കപ്പെട്ടതും ഈ കാലയളവിലാണ്.
വർഗ്ഗം:ചരിത്രം വർഗ്ഗം:ചരിത്രം - വൻകര തിരിച്ച് വർഗ്ഗം:തെക്കേ അമേരിക്ക
ശിവഗിരി ബ്രഹ്മവിദ്യാലയം
ശിവഗിരിയോട്‌ ചേർത്ത്‌ ഒരു മതമഹാപാഠശാല അഥവാ ബ്രഹ്മവിദ്യാലയം സ്ഥാപിക്കണമെന്നത്‌ ശ്രീനാരായണഗുരുവിന്റെ വലിയ ആഗ്രഹങ്ങളിലൊന്നായിരുന്നു
ചരിത്രം
1924ൽ ആലുവയിൽ ശ്രീനാരായണ ഗുരു വിളിച്ചു ചേർത്ത സർവമത സമ്മേളനം ലോകത്തിലെ രണ്ടാമത്തേതും ഏഷ്യയിലെ ആദ്യത്തേതുമായിരുന്നു. സമ്മേളനത്തിന്റെ സമാപനത്തിൽ, എല്ലാ മതങ്ങളുടെയും സാരം ഏകമായതുകൊണ്ട് എല്ലാവരും എല്ലാ മതങ്ങളും സമബുദ്ധിയോടെയും, സമഭക്തിയോടെയും പഠിക്കണമെന്നും അതിനനുയോജ്യമായ നിലയിൽ ശിവഗിരിയിൽ മതമഹാപാഠശാല സ്ഥാപിക്കാൻ ഉദ്ദേശിക്കുന്നതായും ഗുരു വെളിപ്പെടുത്തി. അഞ്ച് ലക്ഷം രൂപയാണ് അന്നതിന് കണക്കാക്കിയ ചെലവ്. നളന്ദയും തക്ഷശിലയും പോലെ ലോകോത്തരമായ ഒരു സർവ്വകലാശാലയായിരുന്നു ഗുരു വിഭാവനം ചെയ്തത്.
ശിഷ്യപരമ്പരയായി സന്യാസിസംഘം രജിസ്റ്റർ ചെയ്യുകയും അനന്തരഗാമിയായി ബോധാനന്ദസ്വാമിയെ അഭിഷേകം നടത്തുകയും ചെയ്ത ശേഷം ശിവഗിരിയിൽ 1925 തുലാമാസം ഒന്നാം തീയതി മതമഹാപാഠശാലയ്ക്ക് ഗുരു ശിലാസ്ഥാപനവും നടത്തി. മഹാസമാധിക്കു ശേഷം വളരെ വർഷങ്ങൾ കഴിഞ്ഞിട്ടും മതമഹാപാഠശാല യാഥാർത്ഥ്യമായില്ല. 1968ൽ മഹാസമാധി മന്ദിരത്തിന്റെ പണി പൂർത്തിയായി. ജനുവരി 1ന് പ്രതിമാ പ്രതിഷ്ഠയ്ക്കു ശേഷം മതമഹാപാഠശാലയെന്ന ഗുരുസങ്കല്പം യാഥാർത്ഥ്യമാക്കാൻ ധർമ്മസംഘം ട്രസ്റ്റ് ഭാരവാഹികൾ തീരുമാനിച്ചു. എം പി മൂത്തേട ത്തിന്റെ നേതൃത്വത്തിൽ കമ്മിറ്റിയും രൂപീകരിച്ചു. രണ്ട് വർഷം കൊണ്ട് ബ്രഹ്മവിദ്യാലയത്തിന്റെ പണി പൂർത്തീകരിച്ചു. ശിവഗിരി മഠാധിപതിയായിരുന്ന സ്വാമി ശങ്കരാനന്ദ 1970 ഡിസംബർ 31ന് ബ്രഹ്മവിദ്യാലയത്തിന്റെ സമർപ്പണം നടത്തി. 1971 ജനുവരി 28ന് ക്ലാസും തുടങ്ങി. സ്വാമി ശങ്കരാനന്ദ മുഖ്യാചാര്യനായ പ്രൊഫ.എം.എച്ച്.ശാസ്ത്രിക്ക് ആത്മോപദേശശതകത്തിലെ ആദ്യമന്ത്രം ഉപദേശിച്ചു കൊടുത്തു. ബ്രഹ്മചാരികളായ പുരുഷോത്തമൻ, സുധാകരൻ, സുഗതൻ, സോമനാഥൻ, ശശിധരൻ എന്നിവരായിരുന്നു ആദ്യ വിദ്യാർത്ഥികൾ. ശിവഗിരി ബ്രഹ്മവിദ്യാലയത്തിൽ ഏഴ് വർഷത്തെ പഠനം കഴിഞ്ഞ് അന്നത്തെ ധർമ്മസംഘം ട്രസ്റ്റ് പ്രസിഡന്റ് സ്വാമി ബ്രഹ്മാനന്ദയിൽ നിന്ന് എല്ലാവരും സന്യാസദീക്ഷയും സ്വീകരിച്ചു. യഥാക്രമം അമൃതാനന്ദ, സുധാനന്ദ, വിദ്യാനന്ദ, വിശുദ്ധാനന്ദ, ശാശ്വതികാനന്ദ എന്നീ പേരുകളിൽ ധർമ്മസംഘം ട്രസ്റ്റിൽ അംഗമാവുകയും പിൽകാലത്ത് ഭാരവാഹികളാവുകയും ചെയ്തു.
ബ്രഹ്മവിദ്യാലയ പഠനം
ബ്രഹ്മവിദ്യാലയത്തിൽ ഏഴ് വർഷം നീണ്ട കോഴ്സ് പൂർത്തിയാക്കുന്നവർക്ക് ശിവഗിരിയിലെ സന്യാസി സംഘത്തിൽ അംഗമാകാം. എം.എ വരെയുളള സംസ്കൃതവിഷയങ്ങളും ഭാരതീയ വേദാന്തവും, ബൈബിൾ, ഖുർആൻ, ധർമ്മപദം തുടങ്ങിയ മതഗ്രന്ഥങ്ങളും ഗുരുദേവകൃതികളുമായി ചേർത്തുവച്ചുളള പാഠ്യപദ്ധതിയാണ് ഇവിടെയുളളതെന്ന് ശ്രീനാരായണധർമ്മസംഘം ട്രസ്റ്റ് പ്രസിഡന്റ് സ്വാമി സച്ചിദാനന്ദ പറഞ്ഞു. കോഴ്സ് പൂർത്തിയാക്കുന്നവർക്ക് ബ്രഹ്മവിദ്യ ആചാര്യസ്ഥാനം നൽകും. വാസനയും യോഗ്യതയും ഉളളവരെ സന്യാസദീക്ഷനൽകി ധർമ്മസംഘം ട്രസ്റ്റിൽ അംഗമാക്കും ..ബ്രഹ്മവിദ്യാലയത്തിലെ വിദ്യാർത്ഥികളുടെ മുഴുവൻ ചെലവും ശിവഗിരിമഠം വഹിക്കും. ജാതിമത വ്യത്യാസമില്ലാതെ ആർക്കും ബ്രഹ്മവിദ്യാലയത്തിൽ പ്രവേശനം നേടാം.
സാറാഹൈദർ
പാകിസ്താൻ വംശജയായ അമേരിക്കൻ എഴുത്തുകാരിയും പ്രഭാഷകയുമാണ് സാറാ ഹൈദർ(Sarah Haider). ഇസ്ലാംമതവിമർശകയായ ഇവർ, മതം ഉപേക്ഷിച്ച മുസ്ലിങ്ങളെ സഹായിക്കാനുള്ള ശ്രമങ്ങളുടെ പേരിലാണ് അവർ പ്രധാനമായും അറിയപ്പെടുന്നത്.
ഈശ്വര ചന്ദ്ര വിദ്യാസാഗർ
ജനനം, പ്രാഥമിക വിദ്യാഭ്യാസം
ബ്രിട്ടീഷിന്തയിൽ ഹുഗ്ലി ജില്ലയിൽ ഉൾപെട്ടിരുന്ന ബീർസിംഗ് ഗ്രാമത്തിലാണ് ഈശ്വർചന്ദ്ര് ജനിച്ചത്. ഇന്ന് ഈ സ്ഥലം പശ്ചിം മേദിനിപൂർ ജില്ലയുടെ ഭാഗമാണ്.
പുറത്തേക്കുള്ള കണ്ണികൾ
വർഗ്ഗം:ബംഗാളി സാഹിത്യകാരന്മാർ വർഗ്ഗം:സെപ്റ്റംബർ 26-ന് ജനിച്ചവർ വർഗ്ഗം:1820-ൽ ജനിച്ചവർ വർഗ്ഗം:ജൂലൈ 29-ന് മരിച്ചവർ വർഗ്ഗം:1891-ൽ മരിച്ചവർ വർഗ്ഗം:ബംഗാളി വിവർത്തകർ വർഗ്ഗം:ഇന്ത്യൻ നവോത്ഥാനം വർഗ്ഗം:ഇന്ത്യയിലെ വിദ്യാഭ്യാസസ്ഥാപനങ്ങളുടെ സ്ഥാപകർ
വിഷി ഫ്രാൻസ്
ഫ്രാൻസിലെ വിഷി ; (വിച്ചി എന്നും പറയും) എന്ന പട്ടണം ആസ്ഥാനമാക്കി 1940 മുതൽ 1944 വരെ  മാർഷൽ പേറ്റന്റെ നേതൃത്വത്തിൽ നില നിന്ന ഭരണകൂടത്തേയും കാലഘട്ടത്തേയുമാണ്   വിഷി ഫ്രാൻസ്  സൂചിപ്പിക്കുന്നത്. ജർമൻ അധീനതയിലായിരുന്ന ആ കാലഘട്ടത്തെ ഇരുണ്ട വർഷങ്ങൾ(annees Noires) എന്നും ഫ്രഞ്ചു ചരിത്രകാരന്മാർ വിശേഷിപ്പിക്കാറുണ്ട്. ,
പശ്ചാത്തലം
രണ്ടാം ലോകമഹായുദ്ധത്തിന്റെ ആദ്യ നാളുകളിലെ സൈനിക ഏറ്റുമുട്ടലുകളിൽ  ജർമനി  ഫ്രാൻസിനെ പരാജയപ്പെടുത്തി. സ്ഥാനമൊഴിഞ്ഞ ജനറൽ മോറിസ് ഗാംലിനു പരകമായി ജനറൽ മാക്സീൻ വേഗാൻഡ് സഖ്യകക്ഷികളുടെ സൈനികത്തലവനായി രംഗത്തെത്തി. യുദ്ധോപദേഷ്ടാവും ഉപപ്രധാനമന്ത്രിയുമായി എൺപത്തിനാലുകാരനായ മാർഷൽഫിലിപ്പ് പേറ്റൻ  ചുമതലയേറ്റു. 1940 മേയ് 16-ന് ജർമൻ സൈന്യം ഫ്രാൻസിന്റെ അതിർത്തി കടന്നു. ജർമനിയെ ചെറുത്തുനില്ക്കണമെന്നും അതല്ല ജർമനിയുമായി യുദ്ധം നിറുത്തൽ ഉടമ്പടിയിൽ ഒപ്പു വെക്കുകയാണ് വേണ്ടതെന്നുമുളള രണ്ടു പക്ഷക്കാർ സർക്കാറിലും, സൈന്യത്തിലും പൊതുജനങ്ങൾക്കിടയിലും രൂപം കൊണ്ടു. ജൂൺ ആദ്യവാരത്തിൽ ജർമൻ സൈന്യത്തിനു മുന്നിൽ ഫ്രഞ്ചു തലസ്ഥാനമായ പാരിസിന്റെ പതനം ഉറപ്പായി. ജൂൺ 10-ന് ഭരണകൂടത്തിന്റെ തത്കാല ആസ്ഥാനം ആദ്യം ടൂസിലേക്കും പിന്നീട് ബോർദോവിലേക്കും മാറി. ബ്രിട്ടൻറെ പിന്തുണയോടെ ചെറുത്തു നില്ക്കണമെന്ന അഭിപ്രായക്കാരായിരുന്നു പ്രധാനമന്ത്രി പോൾ റെയ്നാഡും, ബ്രിഗേഡിയർ ചാൾസ് ഡി ഗാളും. മറിച്ച് ജർമനിയുമായി ഒത്തുതീർപ്പിലെത്തണമെന്ന പക്ഷക്കാരായിരുന്നു ഉപപ്രധാനമന്ത്രി പേറ്റനും സൈനികത്തലവൻ വേഗാൻഡും. അതോടെ  ഭരണനേതൃത്വം   ഉപ പ്രധാനമന്ത്രി മാർഷൽ പേറ്റനു കൈമാറാൻ   പ്രധാനമന്ത്രി പോൾ റെയ്നാഡ് നിർബന്ധിതനായി. ജൂൺ പതിനേഴിന് പേടൈന്റെ ഭരണകൂടം യുദ്ധവിരാമം( ആർമിസ്റ്റൈസ് ) പ്രഖ്യാപിച്ചു, അഞ്ചു ദിവസങ്ങൾക്കുശേഷം ജൂൺ 22-ന് ഹിറ്റലറുമായി ഉടമ്പടിയിൽ ഒപ്പുവെക്കുകയും ചെയ്തു. 24 നിബന്ധനകളുണ്ടായിരുന്ന ഈ ഉടമ്പടിയുടെ മുഖ്യ വ്യവസ്ഥകൾ ഇപ്രകാരമായിരുന്നു. , ഡിഗാളും റെയ്നാഡും അനുയായികളോടൊപ്പം ബ്രിട്ടനും ആൾജീറിയയും  ആസ്ഥാനമാക്കി ചെറുത്തു നില്പ് തുടരാൻ നിശ്ചയിച്ചു.
ഭരണകൂടം
യുദ്ധവിരാമത്തെ അനുകൂലിച്ചവരായിരുന്നു പേറ്റന്റെ മന്ത്രിസഭാംഗങ്ങൾ. ജൂൺ 23-ന് ലാവൽ ഉപപ്രധാന മന്ത്രിയായി ചുമതലയേറ്റു. ജൂലൈ ഒന്നിന് ഫ്രാൻസിന്റെ ഔദ്യോഗിക തലസ്ഥാനം തെക്കൻ മേഖലയിലെ വിഷിയിലേക്ക് മാറ്റി സ്ഥാപിക്കപ്പെട്ടു. ജൂലൈ ഒമ്പതിന് പേറ്റനെ സർവ്വാധികാരിയായി പ്രഖ്യാപിക്കണമെന്നുമുളള ലാവലിന്റെ പ്രമേയത്തെ  ഫ്രാൻസിന്റെ ജനപ്രതിനിധി സഭ വൻപിച്ച ഭൂരിപക്ഷത്തോടെ   അനുകൂലിച്ചു (അനുകൂലം 624, പ്രതികൂലം 4). ഭരണഘടനയിൽ ഭേദഗതികൾ വരുത്തണമെന്ന പ്രമേയവും പാസ്സാക്കി. (569അനുകൂല വോട്ടുകൾ, 80പ്രതികൂല വോട്ടുകൾ, (ഇവർ പിന്നീട് വിഷി80 എന്ന പേരിലറിയപ്പെട്ടു )., . ജൂലൈ 11-ന് മന്ത്രിമാരെ നിയമിക്കാനും പിരിച്ചു വിടാനും മന്ത്രി സഭയിലൂടെ നിയമഭേദഗതികൾ വരുത്താനുമടക്കം സർവവിധ എക്സിക്യൂട്ടിവ് ലെജിസ്ലേറ്റീവ് അധികാരങ്ങളും  പേറ്റനിൽ നിക്ഷിപ്തമാവുകയും പാർലമെന്റ് അനിശ്ചിതകാലത്തേക്ക് നീട്ടിവെക്കുകയും ചെയ്തതോടെ ഫ്രാൻസ്  റിപ്പബ്ലിക്ക്  അല്ലാതായിത്തീർന്നു. . 1941-ജനവരിയിൽ തൃപ്തികരമായ വിധത്തിൽ സേവനമനുഷ്ഠിക്കാത്ത  സർക്കാർ ജീവനക്കാരെ പിരിച്ചു വിടാനുളള അധികാരം കൂടി   പേറ്റനിൽ നിക്ഷിപ്തമായി.
നയങ്ങൾ, നിയമങ്ങൾ
അധിനിവേശ രാജ്യമായ ജർമനിയുടെ നിലപാടും നയങ്ങളും വിഷി ഭരണകൂടത്തിന്റെ പ്രവർത്തനത്തെ ഏറെ സ്വാധീനിച്ചു. ജർമനിയെ പ്രീണിപ്പിക്കുന്നത് ഫ്രാൻസിന്റെ ഭാവിയെ സുരക്ഷിതമാക്കുമെന്ന് വിഷി ഭരണകൂടം വിശ്വസിച്ചു.
ജൂതവിവേചനം, തീവ്രദേശീയതാ വാദം
ഫ്രഞ്ചു ദേശീയബോധം വളത്തിയെടുക്കാൻ ഗവർമെന്റും തീവ്രവലതുപക്ഷകക്ഷികളും ഈ അവസരം ഉപയോഗിച്ചു. ഫ്രാൻസിന്റെ രാഷ്ട്രീയ മുദ്രവാക്യം സ്വാതന്ത്ര്യം, സമത്വം സഹോദര്യം എന്നതിൽ നിന്നു തൊഴിൽ, കുടുംബം, സ്വദേശം എന്നായി മാറി. ജൂതവംശജരെ പാർശ്വവത്കരിക്കാനുളള നിയമങ്ങൾ നടപ്പിലായി. , ,
ഭരണാധികാരികൾ, രാഷ്ട്രീയ നേതാക്കൾ, ഒത്തുകളിക്കാർ, ഗസ്റ്റപോ
മാർഷൽ പേറ്റൻ രാഷ്ട്രത്തിന്റെ സർവാധികാരി ആയതോടെ പെയർ ലാവൽ പ്രധാനമന്ത്രിയായി. പേറ്റനും ലാവലും ഹിറ്റ്ലറുമായി      കൂടിക്കാഴ്ചകൾ നടത്തി. ലാവലിന്റെ വർദ്ധിച്ചു വന്ന പ്രാധാന്യത സഹപ്രവർത്തകരെ അസൂയാലുക്കളാക്കി. കുറച്ചു സമയത്തേക്ക് (1940 ഡിസമ്പർ- 1942 ഏപ്രിൽ) ലാവലിന് സ്ഥാനത്യാഗം ചെയ്യേണ്ടി വന്നു. ഫ്രാന്സ്വാ ഡർലാനാണ് പകരം പ്രധാനമന്ത്രി പദമേറ്റത്. 1942 ഏപ്രിലിൽ വീണ്ടും പ്രധാനമന്ത്രിയായ ലാവൽ 1944 ആഗസ്റ്റ് വരെ ആ പദവിയിൽ തുടർന്നു. ജർമൻ അധിനിവേശരുടെ മേൽനോട്ടത്തിൽ പ്രാദേശികഭരണം ഫ്രഞ്ചു ഘടകങ്ങൾ തന്നേയാണ് നിർവഹിച്ചത്. ഫ്രഞ്ച് സൈന്യത്തിന്റെ (മിലിസി എന്ന് ഫ്രഞ്ചിൽ) അധികാരി ജോസെഫ് ഡർനാൻഡും ജൂതസംബന്ധിയായ വിഭാഗത്തിന്റെ അധികാരി ലൂയി ഡാർക്വീറും ആയിരുന്നു. , നാസി ഗസ്റ്റപ്പോയുടെ ഉപശാഖയായ ഫ്രഞ്ച് ഗസ്റ്റപ്പോയുടെ സകല പ്രവർത്തനങ്ങളും ഹെന്റി ലാഫോണ്ട്, പെയർ ലൗട്രേൽ എന്ന രണ്ടു ഫ്രഞ്ചു ക്രിമിനലുകളുടെ നിയന്ത്രണത്തിലായിരുന്നു. ഇവർക്കു കൂട്ടായി മുൻപോലീസ് അധികാരി പെയർ ബോണിയും ഉണ്ടായിരുന്നു. ബോണി-ലഫോണ്ട് എന്ന ഈ കൂട്ടായ്മയുടെ   കേന്ദ്രസ്ഥാനം പാരിസിന്റെ പതിനാറാം വാർഡിലെ ലൂരിസ്റ്റൺ അവെന്യുവിൽ തൊണ്ണൂറ്റിമൂന്നാം നമ്പർ കെട്ടിടമായിരുന്നു.
നാസി ജർമനിയുമായി ഒത്തുകളിക്കാൻ തയ്യാറായവരുടെ ഒരു പുതിയ വർഗം തന്നെ ഉണ്ടായി. Collabo എന്ന് ഫ്രഞ്ചിലും collaborators എന്ന ഇംഗ്ലീഷിലും ഇവർ അറിയപ്പെട്ടു. തീവ്ര വനലതുപക്ഷ സംഘടനകളായ മൂവ്മെന്റ് ഫ്രാൻസിസ്റ്റ്, എൽ.വി.എഫ്( ബോൾഷെവിസ്റ്റ് വിരുദ്ധക്കൂട്ടായ്മ) എന്നിവ രൂപീകരിച്ച മാർസെൽ ബുക്കാർഡ്, ഷാക് ഡോറിയോ എഴുത്തുകാരായ റോബർട്ട് ബ്രാസിലാഷ്, ലൂയി ഫെർഡിനൻഡ് സെലിൻ, പെയർ ഡ്രിയു റോഷെൽ, ലൂസിയൻ റെബാറ്റെറ്റ്,ഷാൾസ് മോറാസ്,  പ്രസിദ്ധ ഫാഷൻ ഡിസൈനർ കോകോ ഷാനെൽ ഇവരൊക്കെ  ജർമൻ അധികാരികളുമായി സഹകരിക്കാൻ തയ്യാറായി. ,
കലാസാഹിത്യരംഗം
പേറ്റൻ-നാസി നയങ്ങളോട് അനുകൂലിക്കാതിരുന്ന പല കലാകാരന്മാരും മൗനം പാലിക്കുകയോ ഫ്രാൻസ് വിടുകയോ ചെയ്തു. ഉദാഹരണത്തിന് കവി റെനെ ഷാർ എഴുത്തു നിർത്തി. ചിത്രകാരൻ മാർക് ഛഗൽ, വൈമാനികനും സാഹിത്യകാരനുമായിരുന്ന ഓട്വാൻ സാന്തെക്സുപെറി എന്നിവർ അമേരിക്കയിലേക്ക് രക്ഷപ്പെട്ടു. ഫ്രാൻസിൽത്തന്നെ തുടർന്നവർ സ്വന്തമായ മാർഗങ്ങൾ കണ്ടെത്തി. ഇടതുപക്ഷ കവി ലൂയി ആരഗൺ രഹസ്യമായി വിപ്ലവകവിതകൾ പ്രസിദ്ധീകരിച്ചു. ആൻഡ്രേ ഗീഡ്, ആൻഡ്രേ മാർലോ,സാർത്ര്,  കമ്യു എന്നിവർ ഫ്രഞ്ചു പ്രതിരോധത്തെ അനുകൂലിക്കുന്നവരായിരുന്നു. കമ്യു തന്റെ പ്ലേഗ് എന്ന നോവലിൽ ഈ കാലഘട്ടത്തെ പരോക്ഷമായി  അവതരിപ്പിക്കുന്നു.
പേറ്റൻ-നാസി അനുകൂലികൾക്ക് ഇത്തരം തടസ്സങ്ങളൊന്നുമില്ലായിരുന്നു. തീവ്രദേശീയവാദികളും ജൂതവിരോധികളുമായിരുന്ന ലൂസിയൻ റെബാറ്റെറ്റ്, ലൂയി ഫെർഡിനൻഡ് സെലിൻ, മോറിസ് പൂജോ, പെയർ ഡ്രിയു ലാറോഷെൽ, ചാൾസ് മൗറാസ്, റോബർട്ട് ബ്രാസില്ലാഷ്, മോറിസ് ബാരെസ്,  പോൾ ഡിറോലീഡ്  എന്നിവർ  തങ്ങളുടെ ആശയങ്ങൾ  എഴുത്തിലൂടേയും പ്രഭാഷണങ്ങളിലൂടേയും ജനങ്ങളിലേക്കെത്തിച്ചു. ,.
റേഡിയോ
റേഡിയോ നാഷണേൽ വിഷി സർക്കാറിന്റെ നിയന്ത്രണത്തിലായിരുന്നു.റേഡിയോ പാരീസ് ജർമൻ നിയന്ത്രണത്തിലും. ബി.ബി.സിയുടെ  ഫ്രാൻസേ പാർലെ ഫ്രാൻസേ (ഫ്രാൻസിനോട് ഫ്രഞ്ചിൽ) എന്ന പരിപാടിയിലൂടെ  വിഷി ഗവർമന്റിനെ  ധിക്കരിക്കാനും ചെറുത്തു നില്പിൽ പങ്കുചേരാനും  ഡിഗാൾ ഫ്രഞ്ചുജനതയോട് ആഹ്വാനം ചെയ്തു.
വിലോഡ്രോം ഡിവേർ, പാരിസ്:16 ജൂലൈ 1942
ഫ്രഞ്ചു ജൂതന്മാരെ എങ്ങനെ കൈകാര്യം ചെയ്യണമെന്ന ചർച്ചകൾക്കായി 1942 മേയ് 5-ന് നാസി മേലധികാരി  റെയിൻഹാഡ് ഹെയ്ഡ്രിച് പാരിസിലെത്തി. ജൂലൈ ഒന്നിന് അഡോൾഫ് ഐക്മാനും പാരിസിലെത്തി. ജൂതന്മാരെ ഒന്നടങ്കം വളഞ്ഞു പിടിക്കാനായിരുന്നു പരിപാടി. പാരിസിലെ വിഷി പോലീസ് അധികാരി റിനി ബൂസ്കെറ്റ് ഫ്രഞ്ചു  പോലീസിന്റെ സമ്പൂർണസഹായം വാഗ്ദാനം ചെയ്തു. 1942 ജൂലൈ 16-ന് രാത്രിയോടെ പാരിസിലെ അഞ്ചു വാർഡുകളിൽ നിന്നായി  പതിമൂവായിരത്തിൽ പരം ജൂതന്മാർ സ്ത്രീപുരുഷപ്രായഭേദമെന്യെ  പിടിക്കപ്പെട്ടു. ഇതിൽ നാലായിരത്തോളം കുട്ടികളായിരുന്നുവെന്ന് പറയപ്പെടുന്നു. ഇവർ നഗരമധ്യത്തിലെ ഇൻഡോർ സ്റ്റേഡിയത്തിലേക്കു നയിക്കപ്പെട്ടു. ശൈത്യകാലത്തെ സൈക്കിൾ മത്സരത്തിനായി നിർമ്മിക്കപ്പെട്ട സ്റേറേഡിയത്തിന്റെ നാലുവശവും മുകൾഭാഗവും അടച്ചു മൂടിക്കെട്ടിയതായിരുന്നു. പ്രഥമികാവശ്യങ്ങൾക്കുപോലും സൗകര്യങ്ങളില്ലാതിരുന്ന  ഇതിനകത്ത്   ജൂതത്തടവുകാർക്ക് അഞ്ചു ദിവസം കഴിച്ചു കൂട്ടേണ്ടിവന്നു. പലരും മരിച്ചുപോയി, ചെലർ ആത്മഹത്യ ചെയ്തു, ശേഷിച്ചവർ ജർമൻ കോൺസൻട്രേഷൻ കാമ്പുകളിലേക്ക് കയറ്റി അയക്കപ്പെട്ടു. ,, , ,
ജൂതരഹിത ബോർദോ
ബോർദോ പ്രാന്തത്തെ ജൂതവിമുക്തമാക്കാൻ മുൻകൈയെടുത്തത്  പോലീസ് മേധാവി മോറിസ് പപോൺ ആയിരുന്നു.സ്ത്രീപുരുഷപ്രായഭേദമെന്യെ  ജൂതരെ  പന്ത്രണ്ടു തീവണ്ടികളിൽ കയറ്റി   ഓഷ്വിറ്റിസിലെ  ജർമൻ തടങ്കൽപ്പാളയത്തിലേക്കയക്കാനുള്ള പദ്ധതി ആസൂത്രണം ചെയ്തത് പപോണായിരുന്നു. , ,
വിഷി ഭരണം-അവസാനഘട്ടം
1944 ജൂലൈ അവസാനത്തോടെ പരാജയം ഉറപ്പായതോടെ ജർമൻ സൈന്യം യുദ്ധമുന്നണികളിൽനിന്നും അധിവേശിത പ്രദേശങ്ങളിൽ നിന്നും പിന്മാറാൻ തുടങ്ങി. ഓഗസ്റ്റിൽ ജർമൻ അധികാരികൾ പേറ്റനേയും ലാവലിനേയും  ബലപൂർവം ജർമനിയിലേക്കു കടത്തിക്കൊണ്ടുപോയി. . പേറ്റന് ഫ്രാൻസ് വിടാൻ തീരെ സമ്മതമില്ലായിരുന്നു. ഫ്രഞ്ച്-ജർമൻ അതിർത്തിയിലെ സുഖവാസകേന്ദ്രമായ സിഗ്മാറിങ്കനിലെ കോട്ടയിലാണ് ഇവരെ തടവിൽ പാർപ്പിച്ചത്. ലുഷാറേയും ദുബ്രിനോനും സാഹിത്യകാരൻ സെലിനും ഇവരോടൊപ്പമുണ്ടായിരുന്നു.തന്നെ തിരിച്ച് പാരിസിലേക്കു പോകാൻ അനുവദിക്കണമെന്ന് പേറ്റൻ ഹിറ്റ്ലർക്ക്  കത്തെഴുതിയതായി പറയപ്പെടുന്നു. പേറ്റൻ അവസാനം സ്വന്തം ഇച്ഛ നടത്തിയെടുത്തു. സ്വിറ്റിസർലൻഡു വഴി പാരിസിൽ തിരിച്ചെത്തി.
യുദ്ധാനന്തരം
വിമോചിത ഫ്രാൻസിൽ ഡിഗാളിന്റെ നേതൃത്വത്തിൽ താത്കാലിക ജനാധിപത്യ ഭരണകൂടം നിലവിൽ വന്നു. യുദ്ധകാലത്തെ കുറ്റകൃത്യങ്ങൾ വിചാരണയ്ക്കെടുക്കാനായി നാലു കോടതികൾ രൂപികരിക്കപ്പെട്ടു. പേറ്റൻ വധശിക്ഷക്കു വിധിക്കപ്പെട്ടെങ്കിലും പ്രായാധിക്യം കണക്കിലെടുത്ത് അത് ജീവപര്യന്തമാക്കി കുറച്ചു. ലാവൽ, ഡർനാൻഡ്, ദുബ്രിനോൺ,ലുഷാറെ, റോബർട്ട് ബ്രാസില്ലാഷ് എന്നിവർ വധശിക്ഷക്കു വിധേയരാക്കപ്പെട്ടു. ലാവൽ സയനൈഡു കഴിച്ച് ആത്മഹത്യ ചെയ്യാൻ ശ്രമിച്ചെങ്കിലും വിഫലമായി. റെബാറ്റെറ്റിന്റെ വധശിക്ഷ ഇളവു ചെയ്യപ്പെട്ടു. . ലൂയി ഡാർക്വീർ സ്പെയിനിലേക്കു ഓടി രക്ഷപ്പെട്ടു. റെനി ബുസ്കെറ്റിന് അഞ്ചു വർഷത്തെ തടവുശിക്ഷയാണ് ലഭിച്ചത്. വിമോചനസൈന്യത്തേയും സഹായിച്ചുരുന്നു എന്ന വസ്തുക കണക്കിലെടുത്ത് ശിക്ഷ കണ്ടു വർഷമായി ഇളവു ചെയ്യപ്പെട്ടു. പക്ഷെ 1989-90 കാലത്ത്   വെലോഡ്രോം ജൂതവേട്ട പുനർവിചാരണക്കെത്തി. വിചാരണ തുടങ്ങുന്നതിനു തൊട്ടുമുമ്പ് ബുസ്കെറ്റ്  വധിക്കപ്പെട്ടു. വിമോചനസേനയുമായി സഹകരിച്ചുവെന്ന വ്യാജരേഖകൾ ഹാജരാക്കി മോറിസ് പപോൺ വിചാരണയിൽ നിന്ന് ഒഴിഞ്ഞുമാറി. 1958-ൽ പപോൺ പാരിസ് പോലീസ് വിഭാഗത്തിന്റെ ഉന്നതാധികാരിയായി നിയമിക്കപ്പെട്ടു. 1961-ൽ ഡിഗാൾ പപോണിന്  വിശിഷ്ട സേവനത്തിനുള്ള ലീജിയൺ ഓഫ് ഓണർ എന്ന ബഹുമതി സമ്മാനിച്ചു. അതേ വർഷം ഒക്റ്റോബറിൽ ആൾജീറിയൻ ദേശീയ വിമോചന മുന്നണി (Algerian National Liberation Front) സംഘടിപ്പിച്ച പ്രക്ഷോഭത്തെ പാപോൺ നിഷ്കരുണം അടിച്ചമർത്തി. പാരിസ് കൂട്ടക്കൊല (Paris Massacre) എന്നറിയപ്പെട്ട ഈ സംഭവത്തിൽ ഇരുനൂറിൽപരം പേർ മരണമടഞ്ഞു. 1980-ൽ പപോണിനെതിരായുള്ള കേസുകൾ പുനർവിചാരണക്കെത്തി. വർഷങ്ങളോളം നീണ്ടുനിന്ന വിചാരണക്കു ശേഷം 1998-ൽ പത്തു വർഷത്തെ കഠിനതടവ് വിധിക്കപ്പെട്ടു. 2002-ൽ അനാരോഗ്യം കാരണം മോചിപ്പിക്കപ്പെട്ടു. 2007-ൽ നിര്യാതനായി.
വിഷി ഭരണകൂടത്തിന്റെ നിയമസാധുത
വിഷി ഭരണകൂടത്തിന്റെ നിയമസാധുത പിന്നീട് സജീവ ചർച്ചാ വിഷയമായി. ഏകപക്ഷീയമായി പേറ്റനെ സർവാധികാരി പദവിയിലേക്ക് ഉയർത്തിയത് ഭരണഘടനാവിരുദ്ധമാണെന്നും സാധൂകരിക്കാനാവില്ലെന്നായിരുന്നു  ചിലരുടെ വാദം. ഡിഗാളും ഈ വാദത്തെ അനുകൂലിച്ചു. പക്ഷെ അമേരിക്കയും കനഡയുമടക്കം നാല്പതോളം രാഷ്ട്രങ്ങൾ വിഷി ഭരണകൂടവുമായി നയതന്ത്രബന്ധങ്ങൾ നിലനിർത്തിയിരുന്നു.
അവലംബം
വർഗ്ഗം:ഫ്രാൻസിന്റെ ചരിത്രം വർഗ്ഗം:വിഷി ഫ്രാൻസ്
മികച്ച സംഗീതസംവിധായകനുള്ള കേരള സംസ്ഥാന ചലച്ചിത്ര പുരസ്കാരം
മികച്ച സംഗീതസംവിധായകനുള്ള കേരളസംസ്ഥാന ചലച്ചിത്രപുരസ്കാരം വിജയികൾ:
സൊസൈറ്റി ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ്സ് ഓഫ് കാനഡ
സൊസൈറ്റി ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റ്സ് ഓഫ് കാനഡ (SOGC) കാനഡയിലെ ഒരു ദേശീയ മെഡിക്കൽ സൊസൈറ്റിയാണ്, ഇത് 4,000-ത്തിലധികം പ്രസവചികിത്സകർ /ഗൈനക്കോളജിസ്റ്റുകൾ, ഫാമിലി ഫിസിഷ്യൻമാർ, നഴ്‌സുമാർ, മിഡ്‌വൈഫ്‌മാർ, ലൈംഗിക പ്രത്യുത്പാദന ആരോഗ്യ മേഖലയിലെ അനുബന്ധ ആരോഗ്യ വിദഗ്ധർ എന്നിവരെ പ്രതിനിധീകരിക്കുന്നു.
നിലയും പ്രവർത്തനങ്ങളും
കാനഡയിലെ ഫിസിഷ്യൻമാർക്കും ഹെൽത്ത് കെയർ പ്രൊവൈഡർമാർക്കുമുള്ള തുടർ പ്രൊഫഷണൽ ഡെവലപ്‌മെന്റ് പ്രൊവൈഡർ എന്ന നിലയിൽ റോയൽ കോളേജ് ഓഫ് ഫിസിഷ്യൻസ് ആൻഡ് സർജൻസ് ഓഫ് കാനഡ (RCPSC) എസ്ഒജിസി-ക്ക് അംഗീകാരം നൽകിയിട്ടുണ്ട്. വാർഷിക ക്ലിനിക്കൽ മീറ്റിംഗ്, ആർ‌സി‌പി‌എസ്‌സി-അക്രഡിറ്റഡ് കണ്ടിന്യൂയിംഗ് മെഡിക്കൽ എജ്യുക്കേഷൻ (സി‌എം‌ഇ) പ്രോഗ്രാമുകൾ, ഇ-ലേണിംഗ് മൊഡ്യൂളുകൾ, ഒബ്‌സ്റ്റട്രിക്കൽ റിസ്ക് കാര്യക്ഷമമായി നിയന്ത്രിക്കൽ രോഗികളുടെ സുരക്ഷാ പരിപാടി എന്നിവ ഉൾപ്പെടെയുള്ള പ്രൊഫഷണൽ വിദ്യാഭ്യാസം സൊസൈറ്റി വാഗ്ദാനം ചെയ്യുന്നു.
സ്ത്രീകളുടെ ആരോഗ്യത്തെക്കുറിച്ചുള്ള പൊതു, മെഡിക്കൽ വിദ്യാഭ്യാസത്തിന് ദേശീയ ക്ലിനിക്കൽ മാർഗ്ഗനിർദ്ദേശങ്ങൾ എസ്ഒജിസി നിർമ്മിക്കുന്നു, കൂടാതെ കാനഡയിലെ ഒബ്‌സ്റ്റട്രിക്‌സ്, ഗൈനക്കോളജി, വുമൺസ് ഹെൽത്ത് എന്നിവയുടെ പിയർ-റിവ്യൂഡ് ജേണലായ ജേണൽ ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജി കാനഡ (JOGC) പ്രതിമാസം പ്രസിദ്ധീകരിക്കുന്നു.
വികസ്വര രാജ്യങ്ങളിലെ മാതൃമരണമോ പരിക്കോ കുറയ്ക്കുന്നതിന് രൂപകൽപ്പന ചെയ്‌തിരിക്കുന്ന പരിശീലന ഉപകരണമായ അലാറം (അഡ്വാൻസ് ഇൻ ലേബർ ആൻഡ് റിസ്‌ക് മാനേജ്‌മെന്റ്) ഇന്റർനാഷണൽ പ്രോഗ്രാം, ലോകമെമ്പാടുമുള്ള 20-ലധികം രാജ്യങ്ങളിൽ എസ്ഒജിസി അംഗ സന്നദ്ധപ്രവർത്തകർ വിതരണം ചെയ്തിട്ടുണ്ട്.
ഗർഭകാല പ്രതിരോധ കുത്തിവയ്പ്പ് എന്ന വിഷയത്തിൽ പ്രത്യുൽപാദന പ്രായത്തിലുള്ള സ്ത്രീകളുടെയും ആരോഗ്യ പരിരക്ഷാ ദാതാക്കളുടെയും ഗ്രൂപ്പുകളെ കേന്ദ്രീകരിക്കുന്നതിനും സർവേകൾ നടത്തുന്നതിനും വേണ്ടി കാനഡയുടെ രോഗപ്രതിരോധ പങ്കാളിത്ത ഫണ്ടിന്റെ പബ്ലിക് ഹെൽത്ത് ഏജൻസിയിൽ നിന്ന് എസ്ഒജിസി-ക്ക് $1,052,726 ഗ്രാന്റ് ലഭിച്ചു. വാക്‌സിൻ മടിയെ ചെറുക്കുന്നതിനായി ഈ ഫലങ്ങളെ അടിസ്ഥാനമാക്കി ഉപകരണങ്ങൾ വികസിപ്പിച്ചെടുത്തു. കോവിഡ്-19 ആഗോള മഹാമാരി സമയത്ത്, ഗർഭിണികളിലോ ഫെർട്ടേൽ സ്ത്രീകളിലോ കോവിഡ്-19 വാക്സിനുകളുടെ ഉപയോഗം വർദ്ധിപ്പിക്കുന്നതിനായി ഈ മെറ്റീരിയലുകൾ അപ്ഡേറ്റ് ചെയ്തിട്ടുണ്ട്.
ചരിത്രം
എസ്ഒജിസി സ്ഥാപിതമായത് 1944 ലാണ്. 1944 മുതൽ 1945 വരെ ഭരിച്ചിരുന്ന അതിന്റെ സ്ഥാപക കൗൺസിലിലെ അംഗങ്ങൾ:
എസ്ഒജിസി യുടെ ആദ്യ പ്രസിഡന്റായ ഡോ. ലിയോൺ ജെറിൻ-ലാജോയി, "സൊസൈറ്റി ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റുകൾ ഓഫ് കാനഡ - സൊസൈറ്റി ഡെസ് ഒബ്‌സ്റ്റട്രിഷ്യൻസ് എറ്റ് ഗൈനക്കോളജിസ് ഡു കാനഡ" എന്ന പേര് നിർദ്ദേശിച്ചു. 1954-ൽ നടന്ന ഇന്റർനാഷണൽ ഫെഡറേഷൻ ഓഫ് ഗൈനക്കോളജി ആൻഡ് ഒബ്‌സ്റ്റട്രിക്‌സിന്റെ (FIGO) ഫസ്റ്റ് വേൾഡ് കോൺഗ്രസിലെ നിരവധി എസ്ഒജിസി പ്രതിനിധികളിൽ ഒരാളായിരുന്നു ജെറിൻ-ലജോയി, തുടർന്ന് 1957-ൽ ഫീഗോ യുടെ വൈസ് പ്രസിഡന്റും 1958 ൽ പ്രസിഡന്റുമായി.
1980-കളുടെ അവസാനം മുതൽ, എസ്ഒജിസി അന്താരാഷ്ട്ര സ്ത്രീകളുടെ ആരോഗ്യം, അഡ്വക്കേറ്ററി, തദ്ദേശീയ ആരോഗ്യം, പൊതുവിദ്യാഭ്യാസം, രോഗികളുടെ സുരക്ഷ, പ്രസവചികിത്സയിലും ഗൈനക്കോളജിയിലും മനുഷ്യവിഭവശേഷി എന്നിവ ഉൾപ്പെടുത്തുന്നതിനായി അതിന്റെ ഉദ്ദേശ്യം ക്രമേണ വിശാലമാക്കി. ഈ കാലയളവിൽ, നഴ്‌സിംഗ്, മിഡ്‌വൈഫറി തുടങ്ങിയ അനുബന്ധ മെഡിക്കൽ പ്രൊഫഷനുകളിലെ അംഗങ്ങളെയും സൊസൈറ്റി പ്രവേശിപ്പിക്കാൻ തുടങ്ങി.
അവലംബം
വർഗ്ഗം:ഒബ്സ്റ്റട്രിക്സ് ആൻഡ് ഗൈനക്കോളജി സംഘടനകൾ
ഭജ രേ രഘുവീരം
ത്യാഗരാജസ്വാമികൾ കല്യാണിരാഗത്തിൽ ചിട്ടപ്പെടുത്തിയ ഒരു കൃതിയാണ് ഭജ രേ രഘുവീരം. തെലുഗുഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.
ചരണം 1
നീവു ദുരാസല രോസി പര നിന്ദല നെല്ലനു ബാസി (ഭജ രേ)
ചരണം 2
പഞ്ചേന്ദ്രിയമുല നണചു പ്രപഞ്ച സുഖമു വിസമനുചു (ഭജ രേ)
ചരണം 3
അന്നിയു പനികൊദിഗേനാ ഇടു അടു തിരിഗിന തെലിസേനാ (ഭജ രേ)
ചരണം 5
തപ്പുതണ്ടലനു മാനി ഭവ തരണമുനനു മതിപൂനി (ഭജ രേ)
ചരണം 6
കർമമു ഹരികി നൊസംഗി സത് കാര്യമുലം ദുപ്പൊങി (ഭജ രേ)
ചരണം 7
ഭക്തി മാർഗമുനു തെലിസി നിജ ഭാഗവതുല ജത ഗലസി (ഭജ രേ)
ചരണം 8
മായാരഹിതുനി ഗൊലിചിനീ മനസുന രാമുനിദലചി (ഭജ രേ)
ചരണം 9
കാമാദുല നേഗിഞ്ചി നീ കാര്യമുലനു സാധിഞ്ചി (ഭജ രേ)
ചരണം 10
രാജാധിപുഗാ വെലസി ത്യാഗ രാജ വരദുഡനി തെലിസി (ഭജ രേ)
അതിർത്തികൾ
ജെ.ഡി തോട്ടാൻ സംവിധാനം ചെയ്ത് 1988 ൽ പുറത്തിറങ്ങിയ ഒരു ഇന്ത്യൻ മലയാള ചിത്രമാണ് അതിർത്തികൾ. ഈ ചിത്രത്തിൽ മധു, ശ്രീവിദ്യ, ജഗതി ശ്രീകുമാർ, ശങ്കരാടി എന്നിവർ പ്രധാന കഥാപാത്രങ്ങളെ അവതരിപ്പിച്ചു. ചിത്രത്തിലെ ഗാനങ്ങൾക്ക് സംഗീതം പകർന്നത് ജി ദേവരാജനാണ്.
കഥാംശം
മിന്നുന്നതെല്ലാം പൊന്നല്ല എന്നതിന്റെ പൊരുൾ അറിയാത്ത ഒരു സാധുവിന്റെ കഥ. പുറമേയുള്ള പുളപ്പ് കണ്ട് യഥാർത്ഥസ്നേഹം അവഗണിച്ചവന്റെ കഥ. കേശു (രാജ്കുമാർ) ലൗമി ഫെയർനസ് പ്രൊഡക്റ്റ്സിന്റെ സൈൽസ് മാനേജർ ആണ്. സ്നേഹമയിയായ ഭാര്യയും(ജലജ) മോളും അടങ്ങുന്ന സംതൃപ്ത കുടുംബം. ഇപ്പോൾ റണ്ടാമത് ഗർഭിണിയാണ്ണ ടൗണീലേക്ക് ദിവസവും 10 30 കിമി സ്കൂട്ടറിൽ ആണ് യാത്ര. പഴയ കൂട്ടുകാരൻ സ്റ്റാൻലിയും (ജഗതി ശ്രീകുമാർ)ഇടക്ക് കാണും ചില്ലറമദ്യപാനവും വേശ്യാസംഗമവും ഒക്കെ അയാൾക്കുണ്ട്. ഒരിക്കൽ ഒരു പ്രൊഡക്റ്റിനെ ക്കുറിച്ചുള്ള കസ്റ്റമർ പരാതിയെ ക്കുറിച്ച് ഏരിയ മാനേജർ പിള്ള(ശങ്കരാടി) വഴക്കുപറഞ്ഞു. അത് മാറ്റിക്കൊടുക്കാൻ ആണ് അയാൾ കേണൽ മുകുന്ദന്റെ(മധു ) വീട്ടിൽ എത്തിയത്. അദ്ദേഹത്തിന്റെ പത്നി റീത്താ മുകുന്ദൻ(ശ്രീവിദ്യ) ആയിരുന്നു പരാതിക്കാരി. കുറേക്കാലം ആഫ്രിക്കയിൽ ആയിരുന്നു ആ ദമ്പതികൾ. അവരുടെ സഹായത്തിൽ വിപണത്തിനു കുറച്ച് സഹായം ഒക്കെ കിട്ടി. ആ പരിചയം റീത്തയുടെ നേതൃത്വത്തിൽ തന്നെ കൂടുതൽ അടുത്തു. അവളുമായുള്ള സംഗമങ്ങൾക്ക് ഇല്ലാത്ത രോഗവും യാത്രയുടെ ക്ലേശവും പറഞ്ഞ് കേശു നഗരത്തിലേക്ക് താമസം മാറ്റി. സാധ്വിയായ ഭാര്യ ദേവി ഭർത്താവിന്റെ പ്രശ്നങ്ങൾ സത്യമാണെന്ന് കരുതി. പല ശനിയാഴ്ചകളും യാത്ര മുടങ്ങി. ഒരുദിവസം റീത്ത പറഞ്ഞ സ്ഥലത്തേക്ക് പുറപ്പെടുമ്പോൾ കൃഷ്ണമ്മാമൻ(ബഹദൂർ) വന്ന് ദേവി പ്രസവത്തിനു ആശുപത്രിയിൽ ആണ് വേഗം വരണമെന്ന് അറിയിക്ക്കുന്നു. താൻ എത്തിക്കോളാം എന്ന് പറഞ്ഞ് പോകുന്ന അയാൽ വഴിയിൽ റീത്ത അപകടത്തിൽ പെട്ടതറിയുന്നു. കേണലിനോട് സഹതപിക്കാൻ ചെന്ന അയാളെ കേണൽ കളിയാക്കുന്നു. പട്ടാളത്തിലെ മേജർ മുതൽ റീത്തയുടെ കെണിയിൽ വീണ മഹാന്മാരുടെയും ആഫ്രിക്കയിൽ ഒരു നീഗ്രോകാമുകനിൽ ജനിച്ച തടവിൽ എന്നപോലെ ജീവിക്കുന്ന പെൺകുട്ടിയേയും കാണിക്കുന്നു. തന്റെ ഭാര്യയുടെ മഹത്വം തിരിച്ചറിഞ്ഞ കേശു ഭാര്യയുടെ അടുത്ത് ഓടിയെത്തുന്നു.
ഗാനങ്ങൾ
ചിത്രത്തിൽ പി. ഭാസ്‌കരൻ എഴുതിയ വരികൾക്ക് ജി. ദേവരാജനാണ് സംഗീതം നൽകിയത്.
ബാഹ്യ ലിങ്കുകൾ
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1988-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജെ.ഡി തോട്ടാൻ സംവിധാനം ചെയ്ത ചലച്ചിത്രങ്ങൾ വർഗ്ഗം:എം.ടി. വാസുദേവൻ നായർ തിരക്കഥയെഴുതിയ ചലച്ചിത്രങ്ങൾ വർഗ്ഗം:എം.ടി. വാസുദേവൻ നായർ കഥയെഴുതിയ ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:ഭാസ്കരൻ- ദേവരാജൻ ഗാനങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ശ്രീവിദ്യ അഭിനയിച്ച മലയാള ചിത്രങ്ങൾ